Ηλίας Κυριαζής@Comicdom Con Athens 2012\nPosted: 26th March 2012 by socomic in News\nTags: comicdom con athens, Ilias Kiriazis, It's my party, Ηλίας Κυριαζής\nΑν σας αρέσουν οι δράκοι, τα party, oι mini ήρωες, ο λεοντόκαρδος τότε σημαίνει ότι σας αρέσει η δουλειά του Ηλία Κυριαζή! Αυτή την Παρασκευή, ο Ηλίας Κυριαζής θα βρίσκεται στην Comicdom Con Athens 2012 στο περίπτερο της Giganto (καθώς μπαίνεται δεξιά) διαθέτοντας περιορισμένο αριθμό αντίτυπων από το κόμικ του The Dragon And The Ghost.\nΣτη διάρκεια του τριημέρου θα σχεδιάσει και κάποια commisions. Οι τιμές για το Con θα είναι 20E για head shot και 40Ε για full figure. Στην περίπτωση που ενδιαφέρεστε, δίνετε τ’ονομά σας και περνάτε κάποια στιγμή αργότερα μέσα στη μέρα και το παίρνετε.\nΗλίας Κυριαζής : Πρόγραμμα για Σάββατο και Κυριακή\nTo Σάββατο από 16:30 μέχρι 18:00 θα βρίσκεται στο Θέατρο στο δεύτερο όροφο όπου λαμβάνει μέρος στο πάνελ “Τα Comics Ως Βιοποριστικό Μέσο” όπου και θα μοιράζεται τις εμπειρίες του στο χώρο. Μαζί του θα βρίσκονται διεθνείς καλλιτέχνες όπως ο Mike Carey και ο Yildiray Cinar.\nΤην Κυριακή 20:30 με 21:30 θα παρεβρεθεί στην Τελετή Απονομής Comicdom Awards 2012.


Συγκέντρωση διαμαρτυρίας Σύλλογου εκπαιδευτικών Π.Ε. Κορινθίας για την αξιολόγηση αύριο - PeloponnisosNews Online\nΑρχική Ν. Κορινθίας Συγκέντρωση διαμαρτυρίας Σύλλογου εκπαιδευτικών Π.Ε. Κορινθίας για την αξιολόγηση αύριο\nΣυγκέντρωση διαμαρτυρίας Σύλλογου εκπαιδευτικών Π.Ε. Κορινθίας για την αξιολόγηση αύριο\nΟ Σύλλογος εκπαιδευτικών Π.Ε. Κορινθίας καλεί τα μέλη του να συμμετέχουν στις συγκεντρώσεις διαμαρτυρίας για την ακύρωση της δεύτερης μέρας των σεμιναρίων των Διευθυντών για την αξιολόγηση , την Τετάρτη 11 Ιουνίου στο 1ο δημοτικό σχολείο Κορίνθου και την Πέμπτη 12 Ιουνίου στο δημοτικό σχολείο Αλμυρής. Έχει προκηρυχτεί στάση εργασίας για τους εκπαιδευτικούς και 24ωρη για τους Διευθυντές\nΣυνάδελφοι, η δεύτερη μέρα των σεμιναρίων θα πρέπει να μας βρει ενωμένους!\nΟ Σύλλογος καλεί τους Διευθυντές να απεργήσουν συνειδητά και να μη συμμετέχουν στα σεμινάρια της ντροπής , ενώ δηλώνουμε ότι σε καμία περίπτωση δεν θα τους εμποδίσουμε … ο καθένας αναλαμβάνει τις ευθύνες του επιλέγοντας με ποιους θα πάει και ποιους θα αφήσει.\nΗ μέχρι τώρα στάση των περισσότερων Διευθυντών, τους τιμά, και ελπίζουμε ότι θα συνεχίσουν να τοποθετούν τον εαυτό τους στο πλευρό των συναδέλφων και όχι απέναντί τους. Συνάδελφοι, καθοριστικός και αναγκαίος παράγοντας είναι η μαζική συμμετοχή σας στις συγκεντρώσεις. Υπάρχει σοβαρή αναντιστοιχία απ’ τη μέχρι τώρα συμμετοχή μας στις κινητοποιήσεις σε σχέση με τη σοβαρότητα του θέματος κι αυτό είναι αρνητικό, επικίνδυνο και ίσως καθορίσει οριστικά την εξέλιξη των πραγμάτων. Συνάδελφοι, Δάσκαλοι και Διευθυντές, η μη συμμετοχή σε αυτό τον αγώνα είναι εκούσια συνενοχή στην ιστορική τραγωδία, που θα ισοπεδώσει το Δημόσιο Σχολείο και θα αφήσει αμόρφωτες ολόκληρες γενιές παιδιών, που θα νομιμοποιήσει τις απολύσεις, θα μεταφέρει την ευθύνη της διάλυσης του Δημόσιου Σχολείου στους Εκπαιδευτικούς, τα ίδια τα θύματα, διαλύοντας κάθε εργασιακό τους δικαίωμα .\nΠροηγούμενο άρθροΡύθμιση πάσης φύσεως οφειλών σε μηνιαίες δόσεις στο Δήμο Σικυωνίων\nΕπόμενο άρθροΕπικοινωνιακό πυροτέχνημα ο ανασχηματισμός (video)


Πρόεδρος Κοινότητας Πλαταμώνα "Ο Πλαταμώνας θα είναι… Ντουμπάι" (video) - Pieria News\nΑρχική Πιερία Πρόεδρος Κοινότητας Πλαταμώνα “Ο Πλαταμώνας θα είναι… Ντουμπάι” (video)\nΠρόεδρος Κοινότητας Πλαταμώνα “Ο Πλαταμώνας θα είναι… Ντουμπάι” (video)\n07/02/2021, 6:19 μμ\nΣτο τέλος του έργου, θα έχουν στρωθεί 14 μέτρα αμμουδιά κατά μήκος όλης της παραλίας από την Εκκλησία μέχρι τη Βίλα του Μοσκώφ και θα απομακρυνθούν τα ήδη υπάρχοντα που λειτουργούν ως κυματοθραύστες, τα οποία θα αντικατασταθούν με νέα υποθαλάσσια τα οποία θα βρίσκονται βυθισμένα κατά μισό μέτρο κάτω από την επιφάνεια της θάλασσας.\n«Μετά την ολοκλήρωση του έργου ο Πλαταμώνας θα είναι Ντουμπάι» λέει χαρακτηριστικά ο κ. Κωτούλας, ο οποίος δηλώνει ανακουφισμένος με την χρηματοδότηση του έργου, καθώς η διάβρωση του παραθαλάσσιου εδάφους είναι πολύ μεγάλη με αποτέλεσμα αφενός να έχει μειωθεί κατά πολύ η παραλία του Πλαταμώνα, αφετέρου κάποια σημεία είναι ιδιαίτερα επικίνδυνα. “Είναι ένα έργο για τους πολλούς και επιτέλους ο Πλαταμώνας θα θυμίσει τις εικόνες του παρελθόντος με την μεγάλη παραλία στο κέντρο του, την οποία επέλεγαν οι Θεσσαλοί για τα καλοκαιρινά τους μπάνια” τονίζει ο πρόεδρος της Κοινότητας Πλαταμώνα.\nΤο έργο χρηματοδοτείται από το Ευρωπαϊκό Ταμείο Περιφερειακής ανάπτυξης (ΕΤΠΑ) με ποσό 3.520.000,00 ευρώ σύμφωνα με την αριθ.πρωτ. 4404 / 02-08-2018 ένταξη της πράξης όπως τροποποιήθηκε με την 3931 / 03-07-2019 απόφαση του Περιφερειάρχη Κεντρικής Μακεδονίας, με κωδικό ΟΠΣ 5021471 στο Ε.Π. «Κεντρική Μακεδονία» στο πλαίσιο του Άξονα Προτεραιότητας 5 «Προώθηση της προσαρμογής στην κλιματική\nαλλαγή, της πρόληψης και της διαχείρισης κινδύνων» όπως ισχύει (ΑΔΑ: 7ΝΓ27ΛΛ-42Θ και ΑΔΑ : ΨΗΒ27ΛΛ-ΜΧΖ) και εκτελείται από την Ανάδοχο εταιρία SICAP ATE (με έδρα τη Χαλκίδα).


Ευρωπαϊκό Κοινοβούλιο: Ζητά σχέδιο έκτακτης ανάγκης από την Επιτροπή ως τις 15 Ιουνίου – Newsbeast\nΕυρωπαϊκό Κοινοβούλιο: Ζητά σχέδιο έκτακτης ανάγκης από την Επιτροπή ως τις 15 Ιουνίου\nΠροειδοποιήσεις για τον κίνδυνο διακοπής πληρωμών\nΣχέδιο έκτακτης ανάγκης για το ΠΔΠ (Πολυετές Δημοσιονομικό Πλαίσιο) ζητά το Ευρωπαϊκό Κοινοβούλιο από την Ευρωπαϊκή Επιτροπή ως τις 15 Ιουνίου προειδοποιώντας για τον κίνδυνο διακοπής πληρωμών ελλείψει έγκαιρης συμφωνίας για τον μακροπρόθεσμο προϋπολογισμό μετά το 2020.\nΟ Γιάν Ολμπριχτ (ΕΛΚ, Πολωνία), συν-εισηγητής, δήλωσε: «Η παρούσα κατάσταση επιβάλλει έκτακτες λύσεις. Φοβόμαστε ότι το νέο ΠΔΠ για την περίοδο 2021-2027 δεν θα είναι εγκαίρως έτοιμο λόγω των συσσωρευμένων, σοβαρών καθυστερήσεων. Για τον λόγο αυτό, καλούμε την Ευρωπαϊκή Επιτροπή να προτείνει ένα σχέδιο έκτακτης ανάγκης για τον προϋπολογισμό του επόμενου έτους. Σε περιόδους κρίσεων και αστάθειας, οι δικαιούχοι χρηματοδότησης από τον προϋπολογισμό της ΕΕ πρέπει να έχουν ξεκάθαρη εικόνα για το επόμενο έτος. Τα μέλη του ΕΚ ερευνούν όλες τις πιθανές λύσεις για να διασφαλίσουν τη σταθερότητα του προϋπολογισμού της ΕΕ».\nΔεν μπορούμε πλέον να πάρουμε άλλα ρίσκα. Για μία ακόμα φορά, καλούμε την Ευρωπαϊκή Επιτροπή να παρουσιάσει ένα Σχέδιο Έκτακτης Ανάγκης. Ένα σχέδιο αποτελεσματικό που θα παρέχει δίχτυ ασφαλείας για τους δικαιούχους των ευρωπαϊκών προγραμμάτων».\nΣΧΕΤΙΚΑ TAGSCovid-19 ΕΕ Ευρωπαϊκη Επιτροπη Ευρωπαϊκο κοινοβουλιο κοροναϊοΣ κορονοϊοΣ κορονοϊοΣ νεα πληρωμεΣ προειδοποιησειΣ σχεδιο εκτακτηΣ αναγκηΣ\n• Σε υψηλό διμήνου τα κρούσματα κορονοϊού στο Τόκιο\n• Έρχονται τα πρώτα χρήματα από την Ε.Ε.\nΡαφαέλα Πλαστήρα - Star Ελλάς 2019: Ο σύντροφός μου με κλείδωνε στο σπίτι και μου έλεγε «θα σε σκοτώσω»


ΚΥΠΡΟΣ ~ KIBRIS ~ CYPRUS IndyMedia: 🔷 Αποδοχή της διζωνικής, ή Ζυρίχη; Προς την Ενότητα: Φίμωση, ή Συμφιλίωση;\n🔷 Αποδοχή της διζωνικής, ή Ζυρίχη; Προς την Ενότητα: Φίμωση, ή Συμφιλίωση;\n🔷 Παρ' όλον που διαφωνώ κάθετα με τον συμπαθέστατο κο Δώρο Θεοδώρου για κάποια θέματα, θέλω να τον ευχαριστήσω θερμά για την πιο κάτω ανάλυση και τοποθέτηση, και να δηλώσω ότι συμφωνώ απολύτως και πρόθυμα προσυπρογράφω το κείμενο του.\nΓια ιστορικοπολιτικούς λόγους θέλω να σημειώσω δύο από τα θέματα για τα οποία διαφωνώ μαζί του, απλώς για να διαφανεί πιο καθαρά το ότι στην πολιτική τα πράγματα ουδέποτε είναι μόνο Άσπρο ή Μαύρο, αλλά πάντα πολύπλοκα:\n■ Οι δυνάμεις ασφαλείας που βρίσκονταν υπό την διοίκηση του ενόσω ήταν Υπουργός Δικαιοσύνης, επεδόθησαν σε μια σειρά παράνομων διώξεων και πράξεων εις βάρος μου τα έτη 2004/5 επειδή δημοσίευσα πληροφορίες που τεκμηρίωναν την δράση αμερικανών πρακτόρων στην προσπάθεια επιβολής της ρατσιστικής διζωνικής "λύσης" υπό την μορφή του σχεδίου Αννάν. Αυτές οι διώξεις έγιναν κατόπιν εντολής της εδώ Πρεσβείας του Θανάτου - οι εφημερίδες εκείνης της περιόδου είναι γεμάτες από στοιχεία της υπόθεσης.\nΔυστυχώς αυτά έγιναν ενόσω η ΕΔΕΚ συμμετείχε στην Κυβέρνηση ΑΚΕΛ-Τάσσου Παπαδόπουλου, σε περίοδο που πολλοί γλύφτες εντός και πέριξ της ΕΔΕΚ δεν την άφηναν να διαχωρίσει την πορεία της και να σημειοδοτήσει αυτόνομη πολιτική αντίθετη με την επερχόμενη ρατσιστική διζωνική, παρ΄ όλο που ο Βάσος Λυσσαρίδης ήδη από μερικά χρόνια πιο πριν έκρουε διορατικά τον κώδωνα κινδύνου. Ακόμη και μέχρι πρόσφατα κάποιοι από αυτούς ομιλούσαν υπέρ της "διζωνικής με ορθό περιεχόμενο". Αναγνωρίζω με χαρά ότι οι πλείστοι από αυτούς τους γλύφτες, καιροσκόπους και καριερίστες έχουν φύγει, εκδιωχθεί, και αποκοπεί από την ΕΔΕΚ! Συγχαίρω τη νέα της ηγεσία για αυτό το επίτευγμα και τον Δώρο Θεοδώρου που ως μέλος της "παλαιάς φρουράς" της ΕΔΕΚ συνεχίζει να δίνει την υποστήριξη του στη νέα διαδρομή του κόμματος.\nΑς σημειωθεί ότι αυτά που γράφει πιο κάτω ο Δώρος Θεοδώρου για το Ζυριχικό Κράτος είναι ΑΚΡΙΒΩΣ ΤΑ ΙΔΙΑ με αυτά που έλεγε η Δημοκρατική Αντιπολίτευση και η Ενωτική Παράταξη επί εποχής Μακαρίου. Το Κράτος που γέννησε στην Κύπρο η Ζυρίχη δεν ήταν ένα απλό "λάθος". Εκείνο το Κράτος θεμελιώθηκε με αίμα, απαγωγές δημοσιογράφων, παράνομες συλλήψεις και βασανιστήρια αντιφρονούντων που επέκριναν τις συμφωνίες Ζυρίχης. Επειδή εκφράστηκαν έτσι, τέσσερα άτομα ΦΟΝΕΥΘΗΚΑΝ από το Μακαριακό καθεστώς τότε, πολλά χρόνια πριν να προκύψει και κλιμακωθεί η ένοπλη αντιπαράθεση που κατέστρεψε τον τόπο μας: οι φονιάδες του καθεστώτος Μακαρίου - πολλά χρόνια ΠΡΙΝ να επιστρέψει ο Γρίβας στην Κύπρο και όταν ΔΕΝ υπήρχε ΕΟΚΑβ - σκότωσαν εν ψυχρώ τους ενωτικούς Νεοκλή Παναγιώτου, Ευριπίδη Νούρο, και Ανδρέα Παντελίδη απλώς και μόνο επειδή εκφράστηκαν ενάντια στις συμφωνίες της Ζυρίχης. Και δεν έμειναν εκεί: στραγγάλισαν την ηρωίδα Νίτσα Χατζηγεωργίου στο κρεββάτι της επειδή αυτή μιλούσε ανοικτά και "ανεξέλεγκτα" με κριτική ενάντια στην υπογραφή των συμφωνιών Ζυρίχης. Δολοφονήθηκε μόνο και μόνο επειδή έλεγε αυτά που σήμερα έχει την άνεση να δημοσιεύει χωρίς φόβο ο Δώρος Θεοδώρου.\n■ Επίσης με τρομοκρατεί η πρόσφατη τοποθέτηση του συγγραφέα για ΠΟΙΝΙΚΟΠΟΙΗΣΗ της αναδυόμενης μες τα πρόσφατα χρόνια κριτικής - κυρίως μέσα από το διαδίκτυο - εις βάρος του τότε Ζυριχικού καθεστώτος και ΠΟΙΝΙΚΟΠΟΙΗΣΗ της συνεχιζόμενης αποκάλυψης στοιχείων, τεκμηρίων, μαρτυριών και απόψεων που ρίχνουν ευθύνη στο καθεστώς Μακαρίου για τον ρόλο του στην δημιουργία της εμφύλιας σύγκρουσης που μας οδήγησε στην καταστροφή. Η φίμωση της ιστορικοπολιτικού λόγου με την βία του Κράτους ήταν εξ' αρχής αυτό που μας οδήγησε νομοτελειακά στην εμφύλια σύγκρουση• με εκπλήσσει και με πληγώνει το ότι τώρα ο συγγραφέας επιζητεί να επαναληφθεί αυτή η φίμωση. Αν θα επέλθει ποτέ Συμφιλίωση και κλείσιμο των π ληγών του παρελθόντως, αυτή ΑΠΑΡΑΙΤΗΤΩΣ πρέπει να συμπεριλαβάνει και να εγγυείται την Ελευθερία στην έκφραση. Το να αποσιωπείται και να φιμώνεται η μια παράταξη για 60 χρόνια και η άλλη να επιβάλλει το δικό της αφήγημα δια της Κρατικής (ενίοτε και παρακρατικής) δύναμης, δεν πρόκειται ποτέ να φέρει Συμφιλίωση και Ενότητα στο λαό μας. Να η δημοσίευση του ανήμερα της θλιβερής επετείου της εισβολής:\nΕλπίζω πως όσα ανέφερα πιο πάνω δίνουν ένα ιστορικό και πολιτικό πλαίσιο αναφοράς μες το οποίο να μπορούν να εκτιμηθούν καλύτερα και οι τοποθετήσεις του Δώρου Θεοδώρου, αλλά και η δική μου συμφωνία μαζί του σε όσα εκφράζει. Και για τα οποία τον ευχαριστώ.\nΖυρίχη ή αποδοχή της διζωνικής;\n🔷 Συχνά ακούμε συμπολίτες μας να διερωτούνται ποιο ήταν το κεφαλαιώδες σφάλμα της πλευράς μας που επέτρεψε να φτάσουν τα πράγματα στη σημερινή κατάσταση. Και είναι όντως κρίσιμο το ερώτημα αυτό, γιατί από την απάντηση εξαρτάται σε πολύ μεγάλο βαθμό η δυνατότητα αντίδρασής μας και διόρθωσης της πορείας μας. Οι βασικές εκδοχές είναι δύο: Η Ζυρίχη και ο ένοπλος αγώνας που προηγήθηκε, ή η αποδοχή της τουρκικής απαίτησης για λύση στη βάση δύο κρατών: Διζωνική Δικοινοτική Ομοσπονδία.\nΑνήκω σε εκείνους που πίστεψαν ότι η λύση της Ζυρίχης ήταν μια κακή λύση διότι εμπεριείχε τα στοιχεία της διαίρεσης, του ρατσισμού και του διαχωρισμού στη βάση της θρησκείας και της εθνοτικής προέλευσης. Διότι επανέφερε την Τουρκία ως εγγυήτρια δύναμη στην Κύπρο, 82 χρόνια μετά την εγκατάλειψή της και την πώλησή της στους Βρετανούς. Φοβόμουν αυτά που θ΄ακολουθούσαν. Και που ακολούθησαν. Όμως: Πρώτο, διερωτώμαι αν η Βρετανία δεν θα πραγματοποιούσε την απειλή της για εισβολή της Τουρκίας και διχοτόμηση της Κύπρου από τότε. Η εμπειρία από τα έργα και τις ημέρες της Βρετανικής αυτοκρατορίας σ' όλο τον κόσμο «φωνάζουν» ότι η Βρετανία αυτό θα έκανε. Όπως είχε κάνει ήδη σε πολλές άλλες χώρες πρώην αποικίες της. Δεύτερο: Διότι με τη λύση της Ζυρίχης αποκτούσαμε κρατική οντότητα με ό,τι αυτό σημαίνει. Θωρακιζόμαστε και έχουμε περισσότερες δυνατότητες άμυνας και αντίστασης.\nΚαι όντως το 1964 μετά το πραξικόπημα της τ/κ κοινότητας από την ΤΜΤ και τους Τούρκους αξιωματικούς, με απόφαση των Η.Ε. η κρατική οντότητα της Κυπριακής Δημοκρατίας παρέμεινε στα χέρια των Ε/κ. Η Κυπριακή Δημοκρατία δεν διαλύθηκε. Παρέμεινε ως εξαιρετικής σπουδαιότητας ασπίδα προστασίας στα χέρια της ε/κ κοινότητας. Στην περίπτωση που υποθέσουμε ότι το κρίσιμο λάθος ήταν όντως η Ζυρίχη, το ζήτημα τελειώνει. Αφορά μόνο το παρελθόν και τους ιστορικούς και δεν έχει να κάμει απολύτως τίποτε με το παρόν. Δεν συνεπάγεται καμιά δυνατότητα διόρθωσης της πορείας μας.\nΌμως η άλλη εκδοχή της αποδοχής των τουρκικών προτάσεων για λύση του Κυπριακού είναι νομίζω το πραγματικό θέμα προς συζήτηση. Ο Μακάριος δέχτηκε την ομοσπονδία, τη δικοινοτική, διπεριφερειακή ομοσπονδία (όχι τη διζωνική), με την ελπίδα ότι οι Τούρκοι θα έστεργαν προς μια ομοσπονδιακή λύση με σεβασμό των βασικών ελευθεριών και των ανθρωπίνων δικαιωμάτων. Μια λύση, που όπως έλεγε ο Κληρίδης, θα επέτρεπε την επιστροφή 130.000-140.000 προσφύγων στις εστίες τους και θα τερμάτιζε την κατοχή. Σύντομα όμως κατάλαβε τους πραγματικούς σκοπούς της Άγκυρας και στις 20 Ιουλίου 1977 διεκήρυξε την αντίσταση κατά των τουρκικών σχεδίων, ανεξαρτήτως χρόνου.\nΜετά το θάνατό του και αφού ο Σπ. Κυπριανού προσπάθησε δειλά να συνεχίσει αυτή την πολιτική, επικράτησαν τα κόμματα που εμπιστεύτηκαν τις καλές προθέσεις της Τουρκίας για δίκαιη λύση (ΔΗΣΥ-ΑΚΕΛ) κι έκτοτε το Κυπριακό έγινε δικοινοτικό πρόβλημα. Εγκαταλείφθηκε κάθε σκέψη για διεθνοποίηση και καταγγελία της Τουρκίας ως κατοχικής δύναμης, αναβαθμίστηκε με την πλήρη ανοχή κι ακόμα αποδοχή της δικής μας πλευράς το status του Τ/Κ ηγέτη ως συμπροέδρου και το ψευδοκράτος ως συνιστών τμήμα του κράτους μας, που η Τουρκία δεν ήθελε να είναι η Κυπριακή Δημοκρατία αλλά κάτι άλλο στο οποίο η ισότητα των δυο «κρατών» θα ήταν πλήρως κατοχυρωμένη. Κι έκτοτε δεν μπορούμε να λύσουμε το Κυπριακό. Και η Τουρκία χαίρεται κι αγαλλιάται γιατί της δίνουν και επαίνους. Ώσπου τα πράγματα έφτασαν σε σημείο που δεν πάει άλλο. Και για την Κύπρο και για την Ελλάδα. Και όχι μόνο.\nΠρέπει λοιπόν, αν θέλουμε να σώσουμε αυτή την πατρίδα, αυτό το κράτος, να καταλάβουμε ποιο ήταν το βασικό μας λάθος. Που δεν ήταν άλλο από την κοινή εκτίμηση των δυο μεγαλύτερων κομμάτων ότι η Τουρκία έχει την καλή διάθεση για δίκαιη και βιώσιμη λύση του Κυπριακού. Της δώσαμε έτσι πολύ χρόνο να εδραιώσει τη θέση της ανενόχλητη στο κατεχόμενο μέρος του νησιού μας, να κουβαλήσει εκατοντάδες χιλιάδες εποίκους, αλλάζοντας εντελώς τη δημογραφία του κατεχόμενου τμήματος, να εξισλαμίσει, να ελέγξει πλήρως την οικονομική, την εκπαιδευτική, τη θρησκευτική και γενικά όλη τη κοινωνική ζωή των Τ/Κ.\nΚι αφού εδραίωσε τη θέση της εδώ, άρχισε την επέκτασή της προς όλες τις κατευθύνσεις, βάζοντας τα πλέον με πολλούς σ΄ ολόκληρη την περιοχή. Με όλους καλύτερα. Και τώρα τι κάνουμε;\nΑν εντοπίσαμε το κρίσιμο λάθος, ας το διορθώσουμε. Ας αλλάξουμε πορεία. Ας ενισχύσουμε την πολιτική, οικονομική, στρατιωτική θέση μας με όλα τα προσφερόμενα μέσα. Δεν είμαστε μόνοι. Είμαστε οι ισχυροί αν ξέρουμε να υπερασπιζόμαστε σταθερά κι αταλάντευτα τα δίκαιά μας και τα εναρμονισμένα με άλλα ισχυρά κράτη συμφέροντά μας. Τώρα.\n■ Ζυρίχη ή αποδοχή της διζωνικής;\n■ Ένα πολύ σύντομο βίντεο με την πιο σημαντική ίσως τοποθέτηση του Δώρου Θεοδώρου:\n🔷 ΦΟΝΟΙ ΑΝΤΙΦΡΟΝΟΥΝΤΩΝ σε καθεστώς συστηματικής φίμωσης\n■ Νίτσα Χατζηγεωργίου, «το ιερό σκεύος» του αγώνα της ΕΟΚΑ\nΌσον αφορά τους φόνους των Νεοκλή Παναγιώτου, Ευριπίδη Νούρου, και Ανδρέα Παντελίδη απλώς και μόνο επειδή εκφράστηκαν ενάντια στις συμφωνίες της Ζυρίχης, ο ειλικρινής ερευνητής την σήμερον ημέρα βρίσκει εύκολα το τι συνέβηκε, και σε ποιό κλίμα σκοτώθηκαν, και το πως έγινε η συγκάλυψη αυτών των φρικτών εγκλημάτων.\nΝα δύο χρήσιμες αφετηρίες:\n■ Νούρος και Παναγιώτου: Δύο από τα θύματα της μισαλλοδοξίας\n■ «Άπαντες συνεφώνησαν: Παναγιώτου και Νούρος να εκτελεσθούν!..»\nΓια τον φόνο του Ανδρέα Παντελίδη:\nPosted by Petros Evdokas, Πέτρος Ευδόκας at Sunday, August 02, 2020\nLabels: διζωνική, Δώρος Θεοδώρου, ΕΔΕΚ, Ζυρίχη, Νίτσα Χατζηγεωργίου, ρατσισμός


Αυτουργία σε μαζικό έγκλημα * RedTopia\n29 Μαρτίου 2020 redtopia2018 Featured, Ιστορία - Θεωρία 0\nΙσπανική Γρίπη 1918, Σεντ Λιούις, Μιζούρι\nΕγκληματική αμέλεια από τους ηγέτες των ισχυρών\nιμπεριαλιστικών κρατών, που είχαν προειδοποιηθεί\nγια την ισχυρή πιθανότητα επικίνδυνης πανδημίας\nκαι δεν έκαναν τίποτε – αποκαλυπτικό άρθρο από το BBC\nΕισαγωγή-μετάφραση: Αλέξης Λιοσάτος\nΑπό το 2018, δημοσίευμα του BBC, βασισμένο σε απόψεις και εκτιμήσεις ειδικών, προειδοποιούσε ότι «η πανδημία είναι θέμα χρόνου». Τον Οκτώβριο του 2019 στις ΗΠΑ οργανώθηκε άσκηση αντιμετώπισης πανδημίας. Το σενάριο της άσκησης… κάτι θυμίζει: προέβλεπε ότι η πανδημία θα ξεκινήσει από την Κίνα και θα μεταδοθεί στις ΗΠΑ, όπου θα νοσήσουν 110 εκατ. άνθρωποι, θα νοσηλευτούν 7,7 εκατ. και θα πεθάνουν 586.000!!! Όχι, όλα αυτά δεν τεκμηριώνουν κάποια θεωρία συνωμοσίας. Τεκμηριώνουν όμως εγκληματική αμέλεια, που ισοδυναμεί με αυτουργία σε εκατοντάδες χιλιάδες θανάτους σε όλο τον κόσμο. Το άρθρο του BBC που μεταφράσαμε και δημοσιεύουμε σήμερα, είναι πολύ διαφωτιστικό…\nΟι ίδιες οι ΗΠΑ, που οργάνωσαν την άσκηση αντιμετώπισης πανδημίας, δεν έλαβαν κανένα μέτρο, ιδίως για την ενίσχυση του δημόσιου συστήματος υγείας. Αντίθετα, ο Τραμπ στοχοποίησε το Obama care, το υποτυπώδες σύστημα ασφαλιστικής και υγειονομικής κάλυψης, το οποίο τελικά κατεδάφισε – την ίδια στιγμή που νομοθετούσε φοροαπαλλαγές 1 τρισ. δολαρίων για τις μεγάλες πολυεθνικές. Το αποτέλεσμα είναι ότι η πανδημία του κορονοϊού βρήκε περίπου 85 εκατομμύρια πολίτες της υπερδύναμης χωρίς ασφαλιστική-υγειονομική κάλυψη! Ωστόσο, ούτε οι άλλες καπιταλιστικές χώρες έκαναν οτιδήποτε. Μεταξύ αυτών και η Κίνα, που όλες οι έρευνες και εκτιμήσεις την «έδειχναν» σαν υποψήφιο «πυροδότη» πιθανής πανδημίας.\nΗ απάντηση στο αυτονόητο «γιατί;» είναι επίσης γνωστή: οι κυβερνήσεις που διαχειρίζονται τις τύχες του καπιταλισμού «δεν έχουν φτιαχτεί για να αυξάνουν τις κοινωνικές δαπάνες», αλλά για να ενισχύουν τα καπιταλιστικά κέρδη σε βάρος τους. Ακόμη και αν επίκειται μια καταστροφή, θα αφήσουν τη μηχανή της καπιταλιστικής κερδοφορίας-κερδοσκοπίας να δουλεύει υπερωρίες μέχρι το «και πέντε». Έχοντας την αυτοπεποίθηση ότι όταν έρθει η ώρα, θα κάνουν «ό,τι χρειάζεται» για να σώσουν το σύστημά τους και θα στείλουν τον λογαριασμό στους εργαζόμενους, τους άνεργους, τους φτωχούς, τους πρόσφυγες, τους μετανάστες. Το έκαναν σε όλες τις προηγούμενες κρίσεις, το κάνουν και τώρα, θα το κάνουν πάντα – αν τους αφήσουμε.\nΤο άρθρο δεν είναι -προφανώς- γραμμένο από αριστερή ή σοσιαλιστική σκοπιά, αλλά από τη σκοπιά ενός «προοδευτικού αστού» σε ένα συστημικό μέσο. Συνεπώς δεν θα διαβάσετε εδώ ταξική ανάλυση αλλά «πανανθρώπινη» αντιμετώπιση του θέματος. Ίσα-ίσα όμως, αυτό ακριβώς κάνει το κείμενο πολύ δυνατό, καθώς τα τεκμήρια που παραθέτει προσδίδουν πολύ μεγαλύτερη βαρύτητα στα επιχειρήματα της Αριστεράς για την ενοχή των κυβερνήσεων και του καπιταλιστικού συστήματος. Ο αρθρογράφος καταλήγοντας αναγνωρίζει μεταξύ άλλων την αναγκαιότητα να ενισχυθούν δραστικά οι δαπάνες υγείας.\nΌσο ξεδιπλώνεται η πανδημία τόσο προκύπτουν νέα στοιχεία που συνδέουν σαφέστερα τη μάχη απέναντι στον κορονοϊό με τη μάχη για ένα καλύτερο σύστημα υγείας, κι αυτή, με τη μάχη για την ανατροπή του καπιταλισμού. Η πανδημία υπογραμμίζει την αναγκαιότητα του σοσιαλισμού, μιας κοινωνίας που θα οργανώνει το σύστημα υγείας με γνώμονα τις ανάγκες όλων των ανθρώπων, που θα παράγει ιατροφαρμακευτικό εξοπλισμό και όχι όπλα, που θα στελεχώνει υπερεπαρκώς τα νοσοκομεία και τις δομές υγείας, που θα βάζει το σύνολο της διεθνούς επιστημονικής κοινότητας να δουλεύει από κοινού στην υπηρεσία όλης της ανθρωπότητας και όχι για τα κέρδη των φαρμακοβιομηχανιών ούτε μόνο για λίγες χώρες, με φαρμακοβιομηχανίες κοινωνικοποιημένες που θα συνεργάζονται και θα διαθέτουν τα μέσα για τη θεραπεία και τη φροντίδα υγείας όλων των ανθρώπων, που θα αναδιοργανώσει εκ βάθρων την παραγωγή, την κατανάλωση και τη σχέση με τη φύση σε νέες βάσεις με κριτήριο τις ανάγκες των ανθρώπων και όχι τα κέρδη.\nΗ ιστορία των πανδημιών\nΣτην ιστορία, τίποτα δεν σκότωσε περισσότερα ανθρώπινα όντα από ό,τι οι μολυσματικές ασθένειες. Ο Covid-19 δείχνει πόσο ευάλωτοι παραμένουμε – και πώς μπορούμε να αποφύγουμε παρόμοιες πανδημίες στο μέλλον.\nΤου Μπράιαν Γουόλς, BBC, 26 Mαρτίου 2020*\nΗ νέα πανδημία του κορωνοϊού, γνωστού ως Covid-19, δεν θα μπορούσε να είναι πιο προβλέψιμη. Από τα δικά μου ρεπορτάζ, το γνώριζα αυτό από πρώτο χέρι. Τον Οκτώβριο του 2019 παρακολούθησα μια προσομοίωση που περιλάμβανε μια φαντασιακή πανδημία, που προκλήθηκε από έναν νέο κορωνοϊό, o oποίος σκότωσε 65 εκατομμύρια ανθρώπους. Την άνοιξη του 2017 έγραψα ένα χαρακτηριστικό κείμενο για το θέμα στο περιοδικό TIME. Το εξώφυλλο του περιοδικού έγραφε: “Προειδοποίηση: ο κόσμος δεν είναι έτοιμος για άλλη πανδημία”.\nΔεν υπήρχε τίποτα ιδιαίτερο στη διορατικότητα μου. Τα τελευταία 15 χρόνια, πολλά άρθρα και εκθέσεις προειδοποιούσαν ότι μια παγκόσμια πανδημία που μάλιστα θα προκαλεί κάποια νέα αναπνευστική ασθένεια ήταν μόνο θέμα χρόνου. Στο BBC Future το 2018, αναφέραμε πως οι ειδικοί πίστευαν ότι μια πανδημία γρίπης ήταν μόνο θέμα χρόνου και ότι μπορεί να υπάρχουν εκατομμύρια άγνωστων ιών στον κόσμο, με έναν εμπειρογνώμονα να μας λέει: “Νομίζω ότι οι πιθανότητες η επόμενη πανδημία να προκληθεί από έναν νέο ιό είναι αρκετά μεγάλες. ” Το 2019, το υπουργείο Υγείας του Προέδρου των ΗΠΑ, Ντόναλντ Τραμπ, πραγματοποίησε μια άσκηση πανδημίας με το όνομα “Κόκκινη μόλυνση”, με το σενάριο να αφορά μια πανδημία γρίπης που ξεκινάει στην Κίνα και εξαπλώνεται σε όλο τον κόσμο. Η προσομοίωση προέβλεπε ότι 586.000 άνθρωποι θα πεθάνουν μόνο στις ΗΠΑ. Εάν οι πιο απαισιόδοξες εκτιμήσεις για τον Convid-19 γίνουν πραγματικότητα, το -πολύ πιο ωραίο- όνομα “Κόκκινη Μόλυνση” θα μοιάζει παραμυθάκι για μικρά παιδιά.\nΣτις 26 Μαρτίου, υπήρχαν περισσότερα από 470.000 επιβεβαιωμένα κρούσματα Covid-19 σε όλο τον κόσμο και πάνω από 20.000 θάνατοι, σε κάθε ήπειρο, εκτός από την Ανταρκτική. Επρόκειτο για μια πανδημία, στην πραγματικότητα πολύ πριν τελικά το διακηρύξει ο ΠΟΥ την 11η Μαρτίου. Και θα έπρεπε να το έχουμε δει να έρχεται.\nΟ Covid-19 σηματοδοτεί την επιστροφή ενός παλιού και πολύ γνωστού εχθρού. Σε όλη την ιστορία τίποτα δεν έχει σκοτώσει περισσότερους ανθρώπους από ό,τι οι ιοί, τα βακτήρια, τα παράσιτα που προκαλούν ασθένειες. Ούτε οι φυσικές καταστροφές όπως οι σεισμοί και τα ηφαίστεια. Ούτε ο πόλεμος – και μάλιστα με διαφορά.\nΠάρτε την ελονοσία που μεταδίδεται από κουνούπια. Έχει ταλανίσει την ανθρωπότητα για χιλιάδες χρόνια και ενώ ο φόρος θανάτου έχει μειωθεί σημαντικά τα τελευταία 20 χρόνια, εξακολουθεί να στοιχίζει τη ζωή σχεδόν μισού εκατομμύριου ανθρώπων κάθε χρόνο.\nΣτη διάρκεια των χιλιετιών, οι επιδημίες, συγκεκριμένα, ήταν κατά συρροή δολοφόνοι σε κλίμακα που δεν μπορούμε να φανταστούμε σήμερα – έστω κι αν βρισκόμαστε στην εποχή του κορωνοϊού.\nΗ πανώλη του Ιουστινιανού χτύπησε τον 6ο αιώνα και σκότωσε μέχρι και 50 εκατομμύρια ανθρώπους, ίσως το ήμισυ του παγκόσμιου πληθυσμού τότε. Η Μαύρη Πανώλη του 14ου αιώνα – που πιθανόν προκλήθηκε από τον ίδιο παθογόνο παράγοντα – μπορεί να σκότωσε μέχρι και 200 εκατομμύρια ανθρώπους. Η ευλογιά μπορεί να σκότωσε μέχρι και 300 εκατομμύρια ανθρώπους μόνο τον 20ο αιώνα, παρόλο που ένα αποτελεσματικό εμβόλιο – το πρώτο στον κόσμο – ήταν διαθέσιμο από το 1796.\nΠερίπου 50 έως 100 εκατομμύρια άνθρωποι πέθαναν στην πανδημία γρίπης του 1918 – αριθμός που ξεπερνά τον αριθμό των νεκρών του πρώτου παγκοσμίου πολέμου. Ο ιός της γρίπης του 1918 μόλυνε έναν στους τρεις ανθρώπους του πλανήτη.\nΟ ιός HIV, μια πανδημία που εξακολουθεί να βρίσκεται μαζί μας και εξακολουθεί να στερείται εμβολίου, έχει σκοτώσει περίπου 32 εκατομμύρια ανθρώπους και έχει μολύνει 75 εκατομμύρια, με περισσότερους να προστίθενται καθημερινά.\nΑν τα νούμερα αυτά σοκάρουν, είναι επειδή σήμερα οι επιδημίες σπάνια αποτελούν θέμα συζήτησης στις σχολές ιστορίας, ενώ στο όχι και τόσο μακρινό παρελθόν, ήταν απλά ένα φοβερό γεγονός της ζωής. Υπάρχουν λίγα μνημεία για τα θύματα αυτών των νόσων. Ο ιστορικός Άλφρεντ Κρόσμπι ήταν ο συγγραφέας του «Η ξεχασμένη πανδημία της Αμερικής», ενός από τα πιο σπουδαία βιβλία για τη γρίπη του 1918. Αλλά ο Κρόσμπι βρήκε το κίνητρο να ξεκινήσει την έρευνα για την πανδημία όταν έπεσε τυχαία πάνω στην ξεχασμένη είδηση ότι το αμερικανικό προσδόκιμο ζωής είχε πέσει ξαφνικά από τα 51 χρόνια το 1917 στα 39 χρόνια το 1918, πριν αρχίσει να ανακάμπτει το επόμενο έτος. Αυτή η πτώση του 1918 οφείλεται σε έναν ιό πλάτους μόλις 120 νανομέτρων.\nΤο πλεονέκτημα του ιού\nΤα παθογόνα αποτελούν τόσο αποτελεσματικούς κατά συρροή δολοφόνους επειδή αυτο-αντιγράφονται. Αυτό είναι που τους διαχωρίζει από άλλες μεγάλες απειλές για την ανθρωπότητα. Κάθε σφαίρα που σκοτώνει σε έναν πόλεμο απαιτεί το πάτημα της σκανδάλης για να βρει τον στόχο του. Οι περισσότερες φυσικές καταστροφές περιορίζονται σε μια περιοχή: ένας σεισμός που χτυπά στην Κίνα δεν μπορεί να σας βλάψει άμεσα στο Ηνωμένο Βασίλειο. Αλλά όταν ένας ιός – όπως ο νέος κορωνοϊός – μολύνει έναν ξενιστή, αυτός ο ξενιστής γίνεται ένα κυτταρικό εργοστάσιο για την παραγωγή περισσότερων ιών. Τα βακτήρια, από την άλλη, είναι ικανά να αυτο-αντιγράφονται μόνα τους στο σωστό περιβάλλον.\nΤα συμπτώματα που δημιουργούνται από έναν μολυσματικό παθογόνο μικροοργανισμό – όπως το φτέρνισμα, ο βήχας ή η αιμορραγία – καθιστούν δυνατό να εξαπλωθεί στον επόμενο ξενιστή και στον μεθεπόμενο, ενώ η μεταδοτικότητα μετριέται με βάση το «R0» ενός παθογόνου, δηλαδή με βάση το πόσους ευπαθείς ανθρώπους μπορεί να μολύνει ένα άρρωστο άτομο. (Το Imperial College London εκτιμά το R0 νέου κορωνοϊού στο 1,5 – 3,5). Και επειδή τα ανθρώπινα όντα κινούνται – αλληλεπιδρώντας με άλλα ανθρώπινα όντα, και το κάνουν με κάθε τρόπο, από χειραψία έως σεξουαλική επαφή – μετακινούν τα μικρόβια μαζί τους.\nΔεν υπάρχει αμφιβολία ότι οι στρατιωτικοί έχουν προσπαθήσει εδώ και πολύ καιρό να εκμεταλλευτούν την ασθένεια ως εργαλείο πολέμου. Δεν είναι περίεργο ότι, μέχρι πρόσφατα, περισσότεροι στρατιώτες έχαναν τη ζωή τους από ασθένειες από ό, τι πέθαιναν στις μάχες. Ένας παθογόνος μικροοργανισμός είναι ένα απολύτως οικονομικό όπλο, εντάσσοντας τα θύματά του στο σύστημα μετάδοσής του.\nΗ συνεχής απειλή από ασθένειες, μαζί με άλλους παράγοντες, καθοδήγησε την ανθρώπινη ανάπτυξη και επέκταση. Την αυγή του 19ου αιώνα, το παγκόσμιο προσδόκιμο ζωής ήταν μόλις 29 χρόνια – όχι επειδή τα ανθρώπινα όντα δεν μπορούσαν τότε να ζήσουν πολύ περισσότερο, αλλά επειδή τόσοι πολλοί έχασαν τη ζωή τους από ασθένειες, από μολύνσεις κατά τον τοκετό ή μετά από έναν τραυματισμό. Οι πόλεις προ της σύγχρονης εποχής μπορούσαν να διατηρήσουν τους πληθυσμούς τους μόνο με συνεχή εισροή μεταναστών για να αντισταθμίσουν τους πολίτες που έχαναν τη ζωή τους από τις ασθένειες. Η ανάπτυξη πρώτα των υγειονομικών εγκαταστάσεων, και έπειτα μέτρων όπως τα εμβόλια και τα αντιβιοτικά, τα άλλαξε όλα αυτά.\n“Η νίκη κατά των μολύνσεων ξεπέρασε αυτά τα εμπόδια και μας επέτρεψε να έχουμε αυτές τις μεγάλες πόλεις παγκοσμίως”, λέει ο Charles Kenny, ένας ανώτερος συνεργάτης του Κέντρου Παγκόσμιας Ανάπτυξης, ένα think tank της Ουάσιγκτον, και ο συγγραφέας του βιβλίου που κυκλοφορεί προσεχώς: Κερδίζοντας τον πόλεμο απέναντι στον θάνατο: Ανθρωπότητα, Μόλυνση και η Μάχη για τον σύγχρονο κόσμο.»\nΉταν μια νίκη που οδήγησε στον σύγχρονο κόσμο όπως τον ξέρουμε.\nΜια καλύτερη εποχή\nΜπορεί να είναι δύσκολο να καταλάβουμε πόσο γρήγορα κερδήθηκε ο πόλεμος. Οι προ-παππούδες μου θα μπορούσαν να πέσουν θύματα της γρίπης του 1918. Οι παππούδες μου έζησαν τη νηπιακή τους ηλικία και τη νιότη τους πριν αναπτυχθεί η πενικιλίνη. Οι γονείς μου γεννήθηκαν πριν παρασκευαστεί το εμβόλιο κατά της πολιομυελίτιδας το 1954. Κι όμως, το 1962, ο βραβευμένος με Νόμπελ Sir Frank Macfarlane Burnet (στΜ Αυστραλός ιολόγος) ήταν σε θέση να επισημάνει ότι «το να γράφει κανείς για μολυσματικές ασθένειες σήμερα σχεδόν ισοδυναμεί με το να γράφει για κάτι που έχει περάσει στην ιστορία».\nΣτον ανεπτυγμένο κόσμο και όλο και περισσότερο στον αναπτυσσόμενο κόσμο, πλέον έχουμε πολύ περισσότερες πιθανότητες να πεθάνουμε από μη μεταδοτικές ασθένειες όπως ο καρκίνος, οι καρδιακές παθήσεις ή η νόσος του Αλτσχάιμερ, παρά από μια μόλυνση. Η μείωση των μολυσματικών ασθενειών είναι η καλύτερη απόδειξη ότι η ζωή στον πλανήτη βελτιώνεται πραγματικά.\nΕνώ έγραφα το βιβλίο μου «Έσχατη Εποχή», επισκέφθηκα τον επιδημιολόγο Marc Lipsitch στο γραφείο του στη Σχολή Δημόσιας Υγείας του Χάρβαρντ στη Βοστόνη ένα βροχερό πρωινό την άνοιξη του 2018. Ο Lipsitch είναι ένας από τους πιο δημοφιλείς επιδημιολόγους των Ηνωμένων Πολιτειών και αυτός που παίρνει σοβαρά την πιθανότητα οι πανδημίες να αποτελέσουν πραγματικό παγκόσμιο καταστροφικό κίνδυνο – γι’ αυτό και πήγα να τον δω.\nΑλλά εκείνο το πρωί ο Lipsitch μου έδειξε κάτι που δεν περίμενα: ένα γράφημα που καταγράφει τη θνησιμότητα των μολυσματικών ασθενειών στις Ηνωμένες Πολιτείες κατά τη διάρκεια του 20ού αιώνα.\nΑυτό που δείχνει είναι μια δραματική πτώση, από περίπου 800 θανάτους από λοιμώδη νοσήματα ανά 100.000 ανθρώπους το 1900 σε περίπου 60 θανάτους ανά 100.000 τα τελευταία χρόνια του αιώνα. Υπήρξε μόνο μια μικρή αύξηση (στΜ στη σχετική καμπύλη) το 1918 – τότε ήταν η (ισπανική) γρίπη – και μια ελαφριά και προσωρινή ανάκαμψη στη χειρότερη φάση της επιδημίας του AIDS στη δεκαετία του 1980. Αλλά, όπως μου είπε ο Λίπσιτς, “τα ποσοστά θνησιμότητας από μολυσματικές ασθένειες μειώνονται με ρυθμό σχεδόν 1% ετησίως, περίπου 0,8% ετησίως, σε όλη τη διάρκεια του αιώνα”.\nΔεν έχουμε τελειώσει ακόμα\nΑυτά είναι τα καλά νέα. Τα κακά νέα, όπως μας υπενθυμίζει ο Covid-19, είναι ότι οι μολυσματικές ασθένειες δεν έχουν εξαλειφθεί. Στην πραγματικότητα, υπάρχουν περισσότερες νέες (μολυσματικές ασθένειες) τώρα από ποτέ: ο αριθμός των νέων μολυσματικών ασθενειών όπως οι Sars, HIV και Covid-19 έχει περίπου τετραπλασιαστεί τον τελευταίο αιώνα. Μόνο από το 1980, ο αριθμός των ξεσπασμάτων (επιδημίας) ανά έτος έχει υπερδιπλασιαστεί. Υπάρχουν πολλοί λόγοι για αυτή την αύξηση. Πρώτον, τα τελευταία 50 χρόνια, υπερδιπλασιάστηκε ο αριθμός των ανθρώπων στον πλανήτη. Αυτό σημαίνει ότι περισσότεροι άνθρωποι μολύνονται και με τη σειρά τους μολύνουν άλλους, ειδικά σε πυκνοκατοικημένες πόλεις. Έχουμε επίσης μεγαλύτερο αριθμό οικόσιτων ζώων από ποτέ τα τελευταία 10.000 χρόνια -που ο άνθρωπος έχει εξημερώσει ζώα- και οι ιοί μπορούν να μεταδοθούν από αυτά τα ζώα σε εμάς.\nΌπως αποδεικνύεται οδυνηρά με τον Covid-19, η αλληλεξαρτώμενη παγκόσμια οικονομία μας αφενός βοηθά στην εξάπλωση νέων μολυσματικών ασθενειών και αφετέρου, μέσω των μεγάλων αλυσίδων εφοδιασμού, είναι εξαιρετικά ευάλωτη στην αναταραχή που μπορεί οι ασθένειες αυτές να προκαλέσουν. Η δυνατότητα να φτάσουμε σε οποιοδήποτε σημείο του κόσμου σε 20 ώρες ή και λιγότερο και συγχρόνως να πακετάρουμε έναν ιό στις αποσκευές μας, επιτρέπει την εμφάνιση και την ανάπτυξη νέων ασθενειών, που θα μπορούσαν να έχουν πεθάνει στο παρελθόν.\nΠαρόλες τις προόδους που έχουμε κάνει κατά των μολυσματικών ασθενειών, η μεγάλη ανάπτυξή μας μας έχει καταστήσει περισσότερο ευάλωτους, όχι λιγότερο, σε μικρόβια που εξελίσσονται 40 εκατομμύρια φορές ταχύτερα από ό, τι οι άνθρωποι.\nΤα αντιβιοτικά έχουν σώσει εκατοντάδες εκατομμύρια ζωές μετά την ευτυχή ανακάλυψη της πενικιλίνης το 1928, αλλά η βακτηριακή αντοχή στα φάρμακα αυτά αυξάνεται κάθε χρόνο, μια αύξηση αντοχής που σύμφωνα με τους γιατρούς αποτελεί μια από τις μεγαλύτερες απειλές για την παγκόσμια δημόσια υγεία. Στην πραγματικότητα, 33.000 άνθρωποι πεθαίνουν κάθε χρόνο από μολύνσεις ανθεκτικές στα αντιβιοτικά μόνο στην Ευρώπη, σύμφωνα με μια μελέτη του 2018. Η «αποκάλυψη των αντιβιοτικών», όπως την ονόμασε ο πρώην επικεφαλής των υπηρεσιών υγείας της Αγγλίας, Sally Davies, μας απειλεί να επιστρέψουμε σε μια εποχή που θα μπορούσαν να σκοτώσουν ακόμη και συνηθισμένες μολύνσεις.\nΠίσω στο 2013, μια εκτίμηση της Παγκόσμιας Τράπεζας για το πόσο θα μπορούσε να είχε κοστίσει η γρίπη του 1918 στην πολύ πλουσιότερη και πιο αλληλεξαρτώμενη παγκόσμια οικονομία, υπολόγιζε το ποσό σε περισσότερα από 4 τρισεκατομμύρια δολάρια, σχεδόν ολόκληρο το ΑΕΠ της Ιαπωνίας. Οι πρώτες εκτιμήσεις των οικονομικών ζημιών από τον Covid-19 μετριούνται ήδη σε τρισεκατομμύρια δολάρια.\nΟ Παγκόσμιος Οργανισμός Υγείας, ο οποίος τα πήγε τόσο καλά απέναντι στον ιό Sars, έχει αντιμετωπίσει πολύ προβληματικά τα πιο πρόσφατα ξεσπάσματα (επιδημιών), που οι εμπειρογνώμονες ζήτησαν την αναδιάρθρωση ολόκληρου του οργανισμού. Η αλλαγή του κλίματος επεκτείνει το φάσμα των ζώων που φέρουν ασθένειες και των εντόμων, όπως το κουνούπι-τίγρης που μεταδίδει τον ιό Zika.\nΑκόμη και η ανθρώπινη ψυχολογία είναι λάθος. Η εξάπλωση του σκεπτικισμού κατά των εμβολίων συνοδεύεται από την επανεμφάνιση ασθενειών που είχαν εξαλειφθεί σε μεγάλο βαθμό όπως η ιλαρά, οδηγώντας τον ΠΟΥ το 2019 να χαρακτηρίσει το αντιεμβολιαστικό κίνημα ως μία από τις 10 πρώτες απειλές για τη δημόσια υγεία στον κόσμο.\nΤο Covid-19 είναι σε μεγάλο βαθμό μια ασθένεια της εποχής μας, που εμφανίζεται σε μια πυκνοκατοικημένη πόλη στην ευημερούσα τα τελευταία χρόνια και διασυνδεδεμένη (με τον υπόλοιπο κόσμο στΜ) Κίνα πριν εξαπλωθεί στον υπόλοιπο κόσμο μέσα σε λίγους μήνες. Αλλά η αντίδρασή μας ήταν υπερ-μοντέρνα και ταυτόχρονα πρακτικά ουσιαστικά μεσαιωνική. Οι επιστήμονες σε όλο τον κόσμο χρησιμοποιούν εργαλεία τελευταίας τεχνολογίας για την τάχιστη ταυτοποίηση του γονιδιώματος του κορωνοϊού, τη μετάδοση πληροφοριών σχετικά με τη λοιμογόνο δράση του και συνεργάζονται για να ανακαλύψουν πιθανά θεραπευτικά μέσα και εμβόλια, πολύ πιο γρήγορα από ό, τι θα μπορούσε να γίνει πριν.\nΑλλά όταν ο ιός έφτασε ανάμεσα μας, η μόνη αποτελεσματική απάντησή μας ήταν να κατεβάσουμε τα ρολλά στην κοινωνία και να αποκλείσουμε τις γραμμές διασύνδεσης του παγκόσμιου καπιταλισμού. Αν εξαιρέσουμε τα μηνύματα της εκστρατείας κατά του ιού, την τηλεδιάσκεψη και το Netflix, αυτό που κάναμε δεν ήταν τόσο διαφορετικό από αυτό που οι πρόγονοί μας θα προσπαθούσαν να κάνουν για να σταματήσουν ένα ξέσπασμα της πανώλης. Το αποτέλεσμα ήταν μια χημειοθεραπεία για την παγκόσμια οικονομία.\nΑκριβώς όπως η ενδεχόμενη εμφάνιση ενός παθογόνου παράγοντα σαν τον Covid-19 ήταν εύκολα προβλέψιμη, εξίσου προβλέψιμες ήταν και οι ενέργειες που έπρεπε να κάνουμε για να θωρακιστούμε απέναντι στον ερχομό του.\nΠρέπει να ενισχύσουμε τις κεραίες της παγκόσμιας υγείας, για να διασφαλίσουμε ότι όταν θα εμφανιστεί ο επόμενος ιός – το οποίο είναι βέβαιο – θα αντιδράσουμε γρηγορότερα, κι μάλιστα θα τον εξαλείψουμε. Ο προϋπολογισμός της Παγκόσμιας Οργάνωσης Υγείας (ΠΟΥ), του φορέα που θεωρητικά επιφορτίζεται με τη διαφύλαξη της υγείας των 7,8 δισεκατομμυρίων πολιτών στον κόσμο, είναι με μια έννοια όχι μεγαλύτερος από όσο αυτός ενός μεγάλου αστικού νοσοκομείου στις ΗΠΑ.\nΠρέπει να διπλασιάσουμε τους πόρους που διατίθενται για την ανάπτυξη εμβολίων και θα πρέπει να φροντίσουμε για τη διασφάλιση μεγάλων εταιρειών φαρμακοβιομηχανίας: ότι οι επενδύσεις τους δεν θα πάνε στράφι σε περίπτωση που μια επιδημία τελειώσει πριν (το εκάστοτε εμβόλιο) είναι έτοιμο.\nΠρέπει να χτίσουμε πιο αποκεντρωτικά τα δημόσια συστήματα υγείας μας. Όπως ακριβώς ο αμερικανικός στρατός σχεδιάζεται – και χρηματοδοτείται – για να πολεμήσει έναν πόλεμο σε δύο μέτωπα, έτσι και τα συστήματα υγειονομικής περίθαλψης πρέπει να έχουν την ικανότητα να αντιμετωπίσουν την επόμενη πανδημία.\nΜία διαρκής πρόκληση κατά την προετοιμασία απέναντι σε πανδημίες είναι αυτό που οι εμπειρογνώμονες καλούν «σοκ και λήθη». Πολύ συχνά οι πολιτικοί υπόσχονται χρηματοδότηση αμέσως μετά από μια κρίση όπως ο Σαρς ή ο Έμπολα, μόνο και μόνο για να αφήσουν αυτές τις υποσχέσεις να χαθούν καθώς η μνήμη των πανδημιών ξεθωριάζει.\nΜε κάποιο τρόπο αναμένω ότι δεν θα συμβεί αυτό με το Covid-19. Πρέπει να κάνουμε ό, τι μπορούμε ώστε να μην επιβιώσουμε απλώς από αυτή την πανδημία, αλλά να διασφαλίσουμε ότι θα παραμείνει ένα κομμάτι από το παρελθόν, όχι ένα σημάδι των μελλοντικών εξελίξεων.


Μετά την ανακοίνωση στην Κίνα τον περασμένο μήνα, η HUAWEI παρουσίασε το smartphone nova 9 για τις παγκόσμιες αγορές, ξεκινώντας από την Ευρώπη. Τρέχει με Android 11 με EMUI, αντί για Harmony OS 2 στην Κίνα, αλλά δεν διαθέτει Google Mobile Services όπως το HONOR 50 που κυκλοφόρησε παγκοσμίως νωρίτερα αυτήν την εβδομάδα. Αντίθετα, έχει HUAWEI Mobile Services. Υπενθυμίζουμε ότι το τηλέφωνο διαθέτει οθόνη FHD+ AMOLED 6,57 ιντσών με ρυθμό ανανέωσης 120 Hz και τροφοδοτείται από Snapdragon 778G SoC. Διαθέτει κύρια κάμερα 50MP, κάμερες υπέρ ευρείας γωνίας 8MP, macro 2MP και βάθους πεδίου 2MP. Περιέχει μια μπαταρία 4.300 mAh με ταχεία φόρτιση 66 W που μπορεί να φορτίσει το κινητό από 0 έως 70% σε 25 λεπτά και 100% σε 45 λεπτά.\nΤο HUAWEI nova 9 έρχεται σε Starry Blue, Crush Green και Black και είναι διαθέσιμο για προπαραγγελία στην Ευρώπη ξεκινώντας από 499 € (580 $) για την έκδοση 8 GB + 128 GB, με πώληση από τον Νοέμβριο.\nTags: Huawei Nova 9HUAWEI nova 9 ανακοίνωσηHUAWEI nova 9 ελλάδαHUAWEI nova 9 επεξεργαστήςHUAWEI nova 9 κάμεραHUAWEI nova 9 μπαταρίαHUAWEI nova 9 οθόνηHUAWEI nova 9 προσφοράHUAWEI nova 9 τιμή\nNext post AirPods Pro 2: διέρρευσαν για πρώτη φορά σε φωτογραφίες\nPrevious post Oppo: αναπτύσσει κορυφαίο chipset για κινητά στα 3nm;


Αποστολέας Θέμα: Κάρπαθος: Η... άλλη πλευρά του Αιγαίου (Αναγνώστηκε 7404 φορές)\n« στις: Ιούνιος 14, 2010, 23:16:11 μμ »\nΑπ: Κάρπαθος: Η... άλλη πλευρά του Αιγαίου\n« Απάντηση #1 στις: Μάιος 21, 2011, 14:24:04 μμ »\nΈνα ταξίδι στην Κάρπαθο\nΗ Κάρπαθος ήταν πάντοτε μια εικόνα στο μυαλό που φάνταζε μακρινή, δυσπρόσιτη. Η γνωριμία μου με το νησί ήρθε χωρίς να το πολυσκεφτώ. Είπα “ή τώρα ή ποτέ” και μπήκα στο καράβι από τον Πειραιά, για να βγω, μετά από 23 ώρες, στα Πηγάδια, το κεντρικό λιμάνι του νησιού. Ήταν κάτι που όχι μόνο δεν μετάνιωσα, αλλά μου άνοιξε διάπλατα την πόρτα σε έναν κόσμο διαφορετικό, πανέμορφο και παρθένο. Έναν κόσμο με υπέροχα χωριά και εκπληκτική φύση, μακριά από τον “πολιτισμό” και μέσα στον ΠΟΛΙΤΙΣΜΟ.\nΑιτία ήταν οι διηγήσεις γνωστών και φίλων που είχαν ταξιδέψει ως εκεί και τη γνώρισαν από κοντά. Αφορμή, όμως, για να φτάσω ως την Κάρπαθο στάθηκε μια ταινία που γυρίστηκε το 2002 στην Όλυμπο Καρπάθου και στην Αμερική, από μια Ελληνίδα μετανάστρια, την Έρση Δάνου. Σε μία από τις τελευταίες σκηνές της ταινίας, η πρωταγωνίστρια τρέχει στην κορυφογραμμή με τους ανεμόμυλους στην Όλυμπο, βλέποντας, με μάτια γεμάτα απογοήτευση, ένα πλοίο να φεύγει, καθώς ο ήλιος δύει και πλημμυρίζει με το μοναδικό ζεστό του φως, τα γραφικά σπιτάκια του χωριού. Στα πόδια της κοπέλας, κάτω απ' την καλντέρα της Καρπάθου, βρισκόταν ξαπλωμένη η θάλασσα που χανόταν γαλήνια στο βάθος του ορίζοντα. Και το φως της σκηνής ήταν σχεδόν απόκοσμο, αναμφίβολα μαγευτικό.\nΌταν, όμως, λίγους μήνες μετά, το απόγευμα μιας αυγουστιάτικης μέρας έφτανα στο νησί, με περίμενε μια δυσάρεστη έκπληξη. Η συνεννόηση για το δωμάτιο που είχα κλείσει δεν είχε γίνει σωστά και, μετά από 23 ώρες στη θάλασσα, δεν είχα δωμάτιο για να καταλύσω. Γνωρίζοντας ότι τόσο μακριά από τα τουριστικά νησιά του Αιγαίου τα πράγματα δεν θα ήταν τόσο δύσκολα ώστε να βρω μια λύση της τελευταίας στιγμής, τράβηξα προς τα βόρεια, από τη δυτική πλευρά του νησιού. Άφησα πίσω μου την Αρκάσα, με τα ξερά άγρια βράχια και τις εξίσου αγριεμένες θάλασσες, και με τη θέα του ηλιοβασιλέματος στο αριστερό μου χέρι, άρχισα να πλησιάζω στο πιο κεντρικό χωριό του νησιού, το Μεσοχώρι. Το τοπίο είχε ήδη αρχίσει να γίνεται πράσινο, αφού τα γυμνά, άγρια βράχια έδιναν τη θέση τους σε εκτενή πευκοδάση που σκαρφάλωναν στο βουνό. Λίγο πριν φτάσω στο Μεσοχώρι, είδα από ψηλά τον Λευκό και λίγο πιο κάτω, στη διασταύρωση για τον Λευκό, στον μικρό οικισμό του Αγίου Γεωργίου, ανακάλυψα ένα μικρό ξενώνα, με αιγαιοπελαγίτικο χρώμα, που τα δωμάτιά του έβλεπαν τον βαθυκόκκινο ήλιο, την ώρα που χανόταν στη θάλασσα.\nΔέκα μέρες πέρασα στην Κάρπαθο και, με ορμητήριο τον Άγιο Γεώργιο, γνώρισα ένα από τα ομορφότερα νησιά του Αιγαίου, όσο μπορούσα καλύτερα. Το γεγονός ότι χρειάστηκε να ψάξω από την αρχή για δωμάτιο καθόλου δεν μου βγήκε σε κακό, καθώς η κυρία Ματίνα κι ο κυρ Δημήτρης, ιδιοκτήτες του ξενώνα, μαζί με την 17χρονη τότε κόρη τους Ευδοξία, εξελίχθηκαν σε πραγματικούς οικοδεσπότες και με έκαναν να νιώθω περισσότερο φιλοξενούμενος παρά νοικάρης. Μαζί τους γνώρισα από κοντά το πολύ όμορφο χωριό τους, το Μεσοχώρι και την υπόλοιπη οικογένεια, με πρώτες και καλύτερες τις δύο αδερφές της κυρίας Ματίνας. Με μεγάλη λαχτάρα με έφεραν κοντά στον τόπο τους και τις συνήθειές τους. Ήπιαμε καφέ στα καφενεία του χωριού με την υπέροχη θέα προς τη θάλασσα και τη δύση. Έμαθα για τις παλιές συνήθειες, όπως το έθιμο του κανακάρη και της κανακαράς, των πρωτότοκων, δηλαδή, παιδιών, που έπαιρναν όλη την περιουσία του πατέρα και της μάνας αντίστοιχα. Είναι μια παράδοση που φτάνει ζωντανή σχεδόν ως την εποχή μας.\nΤο Μεσοχώρι είναι χτισμένο σε προνομιακό σημείο, πάνω από τη θάλασσα, περικυκλωμένο από πευκοδάσος (δυστυχώς ένα τμήμα του κάηκε σε μεγάλη πυρκαγιά πριν μερικά χρόνια). Η γιαγιά της οικογένειας, η κυρά Ευδοξία, είναι πάντα πρόθυμη να διηγηθεί ιστορίες από τα χρόνια τα παλιά, εξιστορώντας και τις πιο χαρακτηριστικές λεπτομέρειες της ζωής της, παρά την ηλικία της. Η όρεξη για ζωή και επικοινωνία ζωγραφισμένη στα μάτια της, αποτυπώνεται και στην ικανότητα με την οποία λειτουργεί το παντοπωλείο του χωριού. Είναι, σίγουρα, η πιο μεγάλη σε ηλικία επιχειρηματίας του νησιού, σε μια δουλειά που κάνει εδώ και πάνω από 4 δεκαετίες, από τότε που ο σύζυγός της έχασε το χέρι του κι εκείνη χρειάστηκε να αναλάβει την ευθύνη των οικονομικών της οικογένειας.\nΠερίπατος στο Μεσοχώρι σημαίνει ν' αφήνεσαι μέσα στα στενά σοκάκια και ν' ανακαλύπτεις όλο και κάτι καινούργιο σε κάθε γωνιά του χωριού. Οι ντόπιοι ανοίγουν τα σπίτια τους και είναι αληθινή εμπειρία να δεις από κοντά το παραδοσιακό εσωτερικό των σπιτιών, με το σουφά, μία ξύλινη κατασκευή, σαν μικρή εξέδρα, που για τους Καρπαθίτες ήταν η κρεβατοκάμαρα, αφού στα μικρά σπίτια των μεγάλων οικογενειών, δεν περίσσευε ούτε ένα τετραγωνικό. Σήμερα, όπως και τότε, οι σοφράδες είναι διακοσμημένοι με όμορφα σκεπάσματα, περίτεχνα υφαντά και κεραμικά ζωγραφισμένα με διάφορα σχέδια και χρώματα. Τη διακόσμηση συμπληρώνουν οικογενειακές φωτογραφίες και άλλα οικογενειακά κειμήλια που κάνουν το σύνολο αρκετά “βαρύ”, αλλά καθ' όλα ταιριαστό με την παράδοση και το χρώμα του νησιού.\nΤο Μεσοχώρι ήταν το πρώτο από τα δώδεκα χωριά του νησιού που γνώρισα, και όχι το δημοφιλέστερο, αφού, ακόμη βορειότερα, με περίμενε η ξακουστή Όλυμπος. Η Όλυμπος έχει κρατήσει, ακόμη, τις ρίζες της με το παρελθόν περισσότερο από οποιοδήποτε άλλο χωριό του Αιγαίου, αν και γρήγορα κάποιος αντιλαμβάνεται ότι κάποια από τα στοιχεία που διατηρούνται εδώ, έχουν σαν στόχο την τουριστική προβολή και το κέρδος. Ό,τι, όμως, κι αν ισχύει, το μόνο σίγουρο είναι ότι η Όλυμπος είναι απίστευτα γραφική, έτσι όπως κρέμεται πάνω στις απότομες πλαγιές του βουνού κι όπως ζεστά την χαϊδεύουν οι χρυσαφένιες ακτίνες του ήλιου, στην πίσω της πλευρά, στο ηλιοβασίλεμα. Η Όλυμπος είναι για πολλούς το ομορφότερο χωριό του Αιγαίου και δεν είναι υπερβολή να το πεις, καθώς μια σειρά από συγκυρίες βοήθησαν σ' αυτό. Σε αντίθεση με άλλους οικισμούς, η Όλυμπος κατόρθωσε να διατηρήσει ατόφια τα αρχιτεκτονικά της χαρακτηριστικά, επιτρέποντας ελάχιστες παρεμβάσεις σε οτιδήποτε θεωρεί κανείς παραδοσιακό. Συντέλεσε σ' αυτό και το γεγονός ότι κάθε οικογένεια του χωριού, όπως και όλης της Καρπάθου, έχει συγγενείς στην Αμερική ή την Αυστραλία. Για δεκαετίες, στα χωριά έμεναν κυρίως οι γεροντότεροι και οι νεότεροι που έφευγαν στα ξένα, έστελναν στον τόπο τους χρήματα, ζητώντας ως αντάλλαγμα την υπόσχεση ότι τίποτε δεν θα αλλάξει από το πατρικό σπίτι που είχαν αφήσει πίσω. Το γεγονός αυτό, μαζί με το ξεχωριστό φυσικό περιβάλλον που στεφανώνει την Όλυμπο (τα άγρια βράχια, την καλντέρα και τη θάλασσα) έκαναν την Όλυμπο αυτό που είναι μέχρι και σήμερα, ένα από τα πιο ξακουστά ελληνικά χωριά σε ολόκληρο τον κόσμο.\nΤα σπίτια του χωριού είναι βαμμένα με ζωντανά χρώματα, ενώ το εσωτερικό τους είναι διακοσμημένο με όσα απαιτεί η παράδοση του νησιού. Πολλά από τα σπίτια έχουν στην αυλή τους ένα ξωκλήσι και έναν πέτρινο ανεμόμυλο. Αυτό που εντυπωσιάζει περισσότερο είναι το γεγονός ότι οι γυναίκες της Ολύμπου είναι ντυμένες πάντοτε με παραδοσιακές φορεσιές, οι γηραιότερες από αυτές όχι για να προσελκύσουν το ενδιαφέρον των τουριστών, αλλά γιατί αυτό αποτελεί μέρος της καθημερινότητάς τους, αναπόσπαστο στοιχείο του τρόπου ζωής τους. Οι γυναίκες της Ολύμπου ψήνουν το ψωμί τους σε πέτρινους φούρνους, όπως έκαναν οι πρόγονοί τους, εδώ και εκατοντάδες χρόνια. Αλλά και η τοπική διάλεκτος χαρακτηρίζεται από πολλά δωρικά στοιχεία και ιδιώματα. Όλα αυτά διαμορφώνουν μια ατμόσφαιρα ηρεμίας και γαλήνης που ταιριάζει στην Κάρπαθο και τους ανθρώπους της.\nΣτην Όλυμπο έκανα τον καλύτερο περίπατό μου. Μπήκα στην παλιά, κεντρική εκκλησία της Κοίμησης της Θεοτόκου, μπροστά από την οποία γίνεται κάθε χρόνο, τον Δεκαπενταύγουστο, το πιο γνωστό πανηγύρι του νησιού. Εκείνη την ημέρα, οι άντρες ξεκινούν το τραγούδι από νωρίς, καθισμένοι γύρω από το τραπέζι. Στό πέτο τους φορούν ένα κλαράκι βασιλικό κι ο ένας διαδέχεται τον άλλο, σ' ένα σκοπό που θυμίζει περισσότερο μοιρολόι για την Παναγία. Γι αυτό το λόγο και ο χορός που ακολουθεί, καθώς πέφτει το σκοτάδι, είναι αργόσυρτος, σχεδόν υποβλητικός. Τη θέση τους πλάι στους άντρες στον κύκλο του χορού, παίρνουν οι κοπέλες της Ολύμπου, ντυμένες με παραδοσιακές καρπαθίτικες γιορτινές φορεσιές. Αν θελήσεις να μετρήσεις τα φλουριά από την κολαϊνα που φορούν στο στήθος, χάσεις τον μπούσουλα. Όλες φορούν με χάρη την κομψή λουλουδάτη μαντήλα, επίσης περίτεχνα στολισμένη, που είναι σήμα κατατεθέν της καρπαθίτικης παράδοσης. Από την πρώτη στιγμή που θα φτάσεις στην Όλυμπο, οι ιδιοκτήτες των μαγαζιών στο κεντρικό σοκάκι προσπαθούν να σε πείσουν για να διαλέξεις τη δική τους μαντήλα για να πάρεις μαζί σου ως αναμνηστικό της επίσκεψης στην Όλυμπο. Κι είναι σχεδόν ακατόρθωτο να μην γοητευθείς από τα σχέδια και τα χρώματα και να μην φύγεις με μια τσάντα γεμάτη μαντήλες, για όλες τις φίλες και συγγένισσές σου.\nΚάθε φορά, η βόλτα στα δρομάκια της Ολύμπου σε βγάζει στους παλιούς ανεμόμυλους. Σ' αυτό το τελευταίο σοκάκι, βγαίνοντας από την πλατεία, οι ταβέρνες περιμένουν τους επισκέπτες με τις σπεσιαλιτέ του νησιού. Τα δικά μου βήματα σταμάτησαν σε έναν από τους τελευταίους ανεμόμυλους κι εκεί, καθώς έβλεπα τον ήλιο να πέφτει, με το δροσερό αεράκι του Αιγαίου να ξορκίζει και τα τελευταία ίχνη του ιδρώτα, απόλαυσα τις παραδοσιακές μακαρούνες, μπροστά σε ένα από τα ωραιότερα ελληνικά ηλιοβασιλέματα. Την επόμενη φορά που πήγα στην Όλυμπο, κατηφόρισα και προς το Διαφάνι, το επίνειο της Ολύμπου και δεύτερο λιμάνι του νησιού. Μου το είχαν πει και δεν διαψεύστηκαν ότι εκεί μπορείς να φας καλό και φτηνό φρέσκο ψάρι.\nΗ διαδρομή ως την Όλυμπο, αν και κατάλληλη περισσότερο για 4χ4, είναι εξαιρετική, καθώς περνάει από όμορφα πευκοδάση, την ίδια ώρα που απολαμβάνεις από ψηλά την υπέροχη θέα προς την ανατολική ακτή και το απέραντο γαλάζιο, ανάμεσα στη Ρόδο και τις μικρασιατικές ακτές. Σε όλη αυτή την περιπλάνηση συντροφιά κρατάει, σχεδόν πάντοτε, ο δυνατός αιγαιοπελαγίτικος άνεμος, κι αυτός πανάρχαιος σαν την ιστορία του νησιού. Σ' αυτή την πλευρά βρίσκονται και οι ωραιότερες παραλίες του νησιού. Μπορεί η πρόσβαση σε αυτές να μην είναι ό,τι ευκολότερο, αλλά αξίζει να προσπαθήσετε να φτάσετε μέχρι τον Άγιο Μηνά και το Φορόκλι. Δεν είναι υπερβολή να πούμε ότι το νησί διαθέτει αναρίθμητες πανέμορφες παραλίες που απαιτούν δεκάδες μικρές εκδρομές για να κολυμπήσει κανείς στα νερά τους. Η πιο δημοφιλής από αυτές είναι τα Άπελλα, η ακτή που αναδείχθηκε, πριν λίγα χρόνια, ως η ομορφότερη της Μεσογείου. Οι επιλογές, πάντως, είναι, έτσι κι αλλιώς, πάρα πολλές. Στην καρδιά μου θα μείνει το Φορόκλι (βρίσκεται κοντά στην Όλυμπο), τα Άπελλα και στην πλευρά του αεροδρομίου πολλές διαδοχικές εκπληκτικές αμμουδιές. Στις ολιγοήμερες διακοπές μου κατόρθωσα να δω από κοντά τις περισσότερες από τις παραλίες της Καρπάθου. Εκτός, δηλαδή, από τις παραπάνω, άξιες αναφοράς είναι η Αμμοοπή, ο Αφιάρτης, ο Λευκός, τα Πηγάδια, ο Άγιος Νικόλαος, ο Μακρύγιαλος, η Κυρά Παναγιά, η Φοινίκη. Από τις καλύτερες του νησιού και γενικότερα του Αιγαίου είναι η μικρή αμμουδιά του Διακόφτη, που θα τη βρείτε κατευθυνόμενοι προς το αεροδρόμιο και στη συνέχεια κυκλώνοντας το διάδρομο προσγείωσης, μέσω ενός βατού χωματόδρομου. Εκεί κοντά βρίσκεται και ο Αργιλαοπόταμος. Αν, τώρα, κάποιος είναι πολύ τολμηρός και θέλει να αναμετρηθεί με τα στοιχεία της φύσης, η Κάρπαθος προσφέρει ατελείωτα χιλιόμετρα μονοπατιών για πεζοπορία, ποδήλατο βουνού αλλά και θάλασσες που δεν τους λείπει ο άνεμος για το πανί της ιστιοσανίδας σας.\nΑισθάνεται ιδιαιτέρως ευτυχής κάποιος όταν γνωρίζει από κοντά τους ανθρώπους και την παράδοση του νησιού. Όταν, μάλιστα, μιλάς με τους νέους ανθρώπους της Καρπάθου, αντιλαμβάνεσαι αμέσως πόσο κοντά εξακολουθούν να αισθάνονται στην πολιτιστική τους κληρονομιά. Μου έκανε πραγματικά εντύπωση το πάθος με το οποίο οι μαθητές του λυκείου διεκδικούν μια θέση στο χορευτικό σύλλογο του νησιού και πόσο περήφανοι νιώθουν όταν χορεύουν στους σκοπούς του τόπου τους, ντυμένοι με τις τοπικές φορεσιές. Ξαφνιάστηκα, επίσης, βλέποντας πόσο πολύ αγαπούν τον τόπο τους τα παιδιά των μεταναστών της Καρπάθου, που επισκέπτονται ανελλιπώς τον τόπο των προγόνων τους, μαθαίνουν καλά τα ελληνικά και ονειρεύονται την ημέρα που θα μπορέσουν να έρθουν και να ζήσουν μόνιμα στο νησί τους.\nΓια να μπορέσω να βιώσω μια στάλα από αυτή τη νοσταλγία περιηγήθηκα σε όλο το νησί, ξεκινώντας από την πρωτεύουσα. Εκεί είδα τα ερείπια της παλαιοχριστιανικής βασιλικής της Αγίας Φωτεινής, ενός από τα χαρακτηριστικότερα μνημεία του νησιού, μπροστά στη μεγάλη παραλία. Στην τοποθεσία Μύλοι επισκέφτηκα τη σπηλιά του Ποσειδώνα. Δυτικότερα της Καρπάθου, στο χωριό Μενετές είδα από κοντά την εκκλησία της Παναγίας, χτισμένη κυριολεκτικά πάνω σε έναν απότομο βράχο, για να ξεχωρίζει από μακριά. Εδώ γίνεται επίσης ένα μεγάλο πανηγύρι, τη μέρα του Δεκαπενταύγουστου. Αξίζει να επισκεφτεί κανείς τις Βυζαντινές εκκλησίες του Αγίου Μάμα και του Αγίου Αντωνίου και την αρχαιολογική συλλογή που φιλοξενείται στο χωριό, με ευρήματα από τη γύρω περιοχή.\nΣτην άλλη πλευρά του Αιγαίου, στην παραθαλάσσια Αρκάσα, το ξωκλήσι της Αγίας Σοφίας βρίσκεται πάνω στα ερείπια τριών παλαιότερων βασιλικών, ενώ μέσα στο χωριό θα δείτε και το αρχαιολογικό Μουσείο. Αν ακολουθήσει κανείς το μονοπάτι που φεύγει από εκεί, φτάνει στην τοποθεσία Σώκαστρο, με απομεινάρια κυκλώπειων τειχών και αρχαίων ναών. Συνεχίζοντας την περιήγησή μου βορειότερα έφτασα στο χωριό Πυλές. Οικισμός μικρός, με μερικά γραφικά σπίτια και μια ακόμη εκκλησία της Παναγίας που πανηγυρίζει το Δεκαπενταύγουστο. Στη συνέχεια συνάντησα το πανέμορφο χωριό Όθος, όπου επισκέφτηκα το ενδιαφέρον Λαογραφικό του Μουσείο. Για το Μεσοχώρι διαβάσατε ήδη. Αξιοθέατο του χωριού είναι η εκκλησία της Παναγίας της Βρυσιανής, που ονομάστηκε έτσι επειδή το ιερό της είναι χτισμένο πάνω στο πέρασμα των νερών μιας πηγής. Η εκκλησία και το χωριό πανηγυρίζουν στις 8 Σεπτεμβρίου. Στην κάτω πλευρά της εκκλησίας μπορεί να γεμίσει ο οδοιπόρος τα παγούρια του με νερό από τις πέτρινες βρύσες για να συνεχίσει το οδοιπορικό του.\nΣτο βορειότερο κομμάτι του νησιού υπάρχει ένα νησάκι, η Σαρία, που κάποτε ήταν ενωμένη με την υπόλοιπη Κάρπαθο. Όσοι φτάνουν ως εδώ θαυμάζουν την παλιά πόλη Παλάτια που χτίστηκε τον 9ο και 10ο αιώνα μ.Χ. από πειρατές που λυμαίνονταν τη Μεσόγειο. Κατά τη διάρκεια της αρχαιότητας υπήρχε στην ίδια τοποθεσία μια άλλη πόλη, τα ερείπια της οποίας βρίσκονται στο βυθό της θάλασσας, ανάμεσα στη Σαρία και την Κάρπαθο. Άξιο προσοχής είναι εκεί κοντά και το μοναστήρι του Αγίου Ιωάννη του Βρουκούντα, χωμένο σε βάθος 100 σκαλοπατιών μέσα στη γη, που γιορτάζει με ένα μεγάλο πανηγύρι, στις 29 Αυγούστου.\nΗ πρώτη μου επαφή με την Κάρπαθο ήταν μια αληθινή αποκάλυψη. Το νησί πραγματικά με μάγεψε και άλλαξε εντελώς την εντύπωση που είχα διαμορφώσει εξαιτίας της γεωγραφικής της θέσης. Γνωρίζοντας την Κάρπαθο ορκίζεσαι ότι θα την ξαναδείς πολύ σύντομα και το κάνεις. Είναι ένα νησί που δεν του λείπει τίποτα για να κάνει κανείς τις ιδανικές του διακοπές. Τα τελευταία χρόνια, μάλιστα, χτίζονται εδώ και κάποιες ξενοδοχειακές μονάδες υψηλότερων προδιαγραφών, που έλειπαν, σίγουρα, από το νησί. Όποιος, πάντως, έχει το έχει επισκεφτεί παλιότερα, προσεύχεται να μην αλλοιωθεί ο χαρακτήρας του, από την άναρχη τουριστική ανάπτυξη που δεν υπολογίζει το περιβάλλον. Οι μόνοι που δεν θα έμεναν ικανοποιημένοι από την Κάρπαθο θα ήταν, για παράδειγμα, οι πιστοί φίλοι της Μυκόνου, του τρελού ξεφαντώματος και της κραιπάλης. Ωστόσο, ούτε η νυχτερινή ζωή λείπει από την Κάρπαθο, αφού στην πρωτεύουσά της, τα Πηγάδια, υπάρχουν καφετέριες, κλαμπ και κέντρα διασκέδασης, για όλα τα γούστα, κυρίως τους καλοκαιρινούς μήνες.\nΠως θα πάτε στην Κάρπαθο\nΗ Κάρπαθος συνδέεται με την Αθήνα τόσο ακτοπλοϊκώς όσο και αεροπορικώς. Αν είστε τυχερός, θα βρείτε την απευθείας πτήση, που είναι και επιδοτούμενη. Στο αεροδρόμιο του νησιού φτάνουν πτήσεις και από άλλες χώρες της Ευρώπης, κατά τους θερινούς μήνες. Από θάλασσα τα πλοία φτάνουν στα λιμάνια Διαφάνι και Πηγάδια, αφού ακολουθήσουν μια μικρή οδύσσεια μέσω Κυκλάδων, Ηρακλείου και Σητείας, που στην καλύτερη περίπτωση διαρκεί 16 ώρες, ενώ συνδέεται και με τα νησιά του βορειοανατολικού Αιγαίου.\nΚάρπαθος - Φαγητό\nΜέσα σε γιορτινές καταστάσεις που φτιάχνονται στα πολλά πανηγύρια και τις χαρές, το κρασί θα συνοδεύσετε με μακαρούνες Καρπαθίτικες, σαρδέλα, ψωμί ζυμωτό, ξηροτήγανα, στιφάδο κατσίκι βουνού, και με επιδόρπιο μυζηθροπίτια και μπακλαβά Καρπάθου (Καρπαθίτικη δίπλα). Και, φυσικά, οι ψαριές απ' τις βάρκες και τα καΐκια είναι πλούσιες, κυρίως όταν ο καιρός είναι καλός. Ιδανικές επιλογές για καλό ψάρι είναι οι ταβέρνες στον Άγιο Νικόλαο στα Σπόα, στον Λευκό, στο Φοινίκι και στο Διαφάνι.\nΤι θα αγοράσετε από την Κάρπαθο\nΑπό τα προϊόντα που σχετίζονται με την παράδοση της Καρπάθου θα διαλέξετε τα αναμνηστικά του ταξιδιού σας στην Κάρπαθο. Αναζητήστε τα παραδοσιακά υφαντά, τις λίρες, τα ξυλόγλυπτα, ενώ στο χωριό Όθος ζητήστε τον λαϊκό ζωγράφο Γιάννη Χάψη και δείτε τους πίνακές του. Στα Πηγάδια, άλλος ένας ζωγράφος, περισσότερο μοντέρνος, ο Μηνάς Βλάχος, εκθέτει στην γκαλερί του τους δικούς του πίνακες. Φυσικά, δεν μπορείτε να αφήσετε την Κάρπαθο χωρίς να πάρετε μαζί σας παραδοσιακές μαντήλες.\nΗ Κάρπαθος έχει μια αρκετά καλή τουριστική υποδομή τόσο σε ξενοδοχεία όσο και σε ενοικιαζόμενα δωμάτια και διαμερίσματα. Η Όλυμπος και το Μεσοχώρι διαθέτουν λίγες κλίνες και γι αυτό θα πρέπει να βιαστείτε. Πιο εύκολο είναι να βρείτε δωμάτιο στην Αρκάσα και στον Λευκό. Μεγάλα ξενοδοχεία έχει στα Πηγάδια, ενώ για πιο τουριστικές καταστάσεις, προτιμήστε την Αμμοοπή. Ησυχία, πεύκα και μακρινή θέα στη θάλασσα και το ηλιοβασίλεμα συνδυάζει ο Άγιος Γεώργιος πάνω από τον Λευκό. Για περισσότερες πληροφορίες, στην ιστοσελίδα του Δήμου Καρπάθου (http://www.karpathos.gr/pages.php?lang=1&page=diamoni), στην Ένωση Ξενοδόχων στο τηλέφωνο 22450 22483. Επίσης, για τον Λευκό, τον Άγιο Γεώργιο και το Μεσοχώρι, ζητήστε πληροφορίες στο τηλέφωνο 22450 71484. Για την Όλυμπο, στο γραφείο της Κοινότητας, στο τηλέφωνο 22450 51203.\nΚάρπαθος - Χρήσιμα Τηλέφωνα\nΔημαρχείο: 22450 22129/121\nΤουριστική Αστυνομία: 22450 22212\nΝοσοκομείο: 22450 22228\nΑεροδρόμιο: 22450 91030\nΚοινότητα Ολύμπου: 22450 51203\n« Απάντηση #2 στις: Μάιος 21, 2011, 14:29:18 μμ »\n« Απάντηση #3 στις: Μάιος 21, 2011, 14:36:33 μμ »\n« Απάντηση #4 στις: Ιούλιος 09, 2012, 03:53:16 πμ »\nΕιχα παει για μια εβδομαδα το καλοκαιρι του 2001. ωραια ηταν.


Όμορφος κόσμος, μαγικός: Το σπήλαιο της Μελισσάνης-Το σπήλαιο των Νυμφών\nΤο βαραθρώδες λιμνοσπήλαιο της Μελισσάνης βρίσκεται σε απόσταση 2 χιλιομέτρων βορειοδυτικά της Σάμης στην Κεφαλλονιά. Έχει μήκος 160 μέτρα και πλάτος 40 μέτρα. Η φυσική είσοδος του σπηλαίου είναι κατακόρυφη, διαστάσεων 40χ50 μέτρων και δημιουργήθηκε από την πτώση ενός τμήματος της οροφής. Τεχνητή είσοδος με σκαλοπάτια και μακρύς υπόγειος διάδρομος επιτρέπει την επίσκεψη στο σπήλαιο. Η λίμνη βρίσκεται 20 μέτρα κάτω από την επιφάνεια του εδάφους και το βάθος των μερών της κυμαίνεται από 10-30 μέτρα. Σταλακτίτες, με ηλικία 16.000-20.000 χρόνων και περίεργα σχήματα, στολίζουν το μεγαλύτερο τμήμα του σπηλαίου.\nΦωτογραφία: Christos Vittoratos\nΗ υπόγεια λίμνη Μελισσάνη είναι ένα από τα αξιοθέατα που προσελκύουν μεγάλο αριθμό επισκεπτών. Ανακαλύφθηκε από το σπηλαιολόγο Γιάννη Πετρόχειλο το 1951 ο οποίος την κατέταξε στην πρώιμη Ελληνιστική Εποχή. Κατά τη διάρκεια ενός μεγάλου σεισμού αποκολλήθηκε και κατέρρευσε στο εσωτερικό της ένα μεγάλο κομμάτι της οροφής, με αποτέλεσμα να αποκαλυφθεί ένα απερίγραπτης ομορφιάς αξιοθέατο. Ο τρόπος που το φως πέφτει στα βράχια και το βυθό της λίμνης δίνει στο νερό αντανακλάσεις σε τόνους του πράσινου και του γαλάζιου.\nΚαθημερινά μεταφέρονται με βάρκες επισκέπτες σε διάφορα σημεία του σπηλαίου, όπου μπορεί κάποιος να θαυμάσει τους σταλακτίτες που κρέμονται από τα τοιχώματα. Ο επισκέπτης μπορεί να απολαύσει τη βόλτα με τη βάρκα μέσα στη λίμνη, ενώ οι βαρκάρηδες περιγράφουν το λιμνοσπήλαιο με τις ονομασίες που έχουν δώσει οι ντόπιοι στους σταλακτιτικούς σχηματισμούς. Στις 12 το μεσημέρι, που οι ακτίνες του ήλιου είναι κάθετες στην επιφάνεια του νερού, το θέαμα είναι μαγευτικό.\nΣτο κέντρο της λίμνης υπάρχει ένα νησάκι, πάνω στο οποίο βρέθηκαν ευρήματα, που πιστοποιούν τη λατρευτική λειτουργία του σπηλαίου καθώς, κατά την αρχαιότητα οι προϊστορικοί κάτοικοι λάτρευαν τον θεό Πάνα και την παρουσία γυναικείων μορφών, τις γνωστές Νύμφες. Για το λόγο αυτό το σπήλαιο της Μελισσάνης ονομάζεται και Σπήλαιο των Νυμφών.\nΕνδιαφέρον παρουσιάζουν τα αρχαιολογικά αντικείμενα που βρέθηκαν στη λίμνη, όπως το αρχαίο ιερό του Πάνα, δίσκος με τη μορφή του θεού, ειδώλιο από πηλό, καθώς και η μορφή μιας γυναίκας. Σύμφωνα με το μύθο η νύμφη Μελισσάνη αυτοκτόνησε στη λίμνη γιατί ο Πάνας δεν ανταποκρινόταν στον έρωτά της.\nΈτσι, συνδέονται και τα δελφίνια με τα οποία έστελνε μηνύματα η νύμφη στον αγαπημένο της και τα οποία έχουν "πετρώσει" στα τοιχώματα της σπηλιάς.\nΑναρτήθηκε από nikiloy στις 12:31 μ.μ.\nΦωτογραφία Anita363 Χαρακτηριστική είναι η εικόνα που βλέπετε-το Ηραίο της Σάμου. Σύμφωνα με τον Ηρόδοτο, ο μεγαλύτερος ναός στην α...\nΠυγολαμπίδες στον κήπο σας\nΤο να βλέπεις τα "λαμπερά σκαθάρια" να φωτίζουν το σκοτάδι της νύχτας με το μικρό τους φως, που πολλές φορές αναβοσβήνει, είναι...\nΚουκουβάγια-Τα μοναδικά χαρακτηριστικά ενός θηρευτή της νύχτας\nΟι κουκουβάγιες ή γλαύκες είναι μοναχικά, νυχτόβια, αρπακτικά πτηνά. Τρέφονται κυρίως με μικρά θηλαστικά, πουλιά, έντομα και μικρά τρωκτι...\nΤα χελωνοσκαθάρια ( tortoise beetle) ανήκουν σε μια οικογένεια σκαθαριών που ονομάζεται Chrysomelidae. Είναι πολύ μικρά, όπως η πασχαλί...\nΚόψη Ναούμ (Ξερολάκκι), βόρειος Όλυμπος


Σαμποταζ - Καβαλα\nαπό Αγρυπνες Συνειδησεις\nTρικάκια για τους απεργούς πείνας (Ναυπακτος)\nΚείμενο αλληλεγγυής από Τουρκία\nRevolutionary Anarchist Action (DAF) Lycee Aanrchist Action (LAF) Anarchist Youth Anarchist Women MAKI TAÇANKA\nΑπέναντι στο Κράτος της αριστεράς.\nΑνάλυση της Α.Κ.Α. για τις τρέχουσες συνθήκες. Το κείμενο βγήκε πριν την ολοκλήρωση της διαπραγμάτευσης στο Eurogroup.\nΠρωτοχρονιά έξω από τις φυλακές Κορυδαλλού\nΣΕ ΑΠΕΡΓΕΙΑ ΠΕΙΝΑΣ Η ΑΓΩΝΙΣΤΡΙΑ GÜLAFERİT UNSAL ΣΤΙΣ ΦΥΛΑΚΕΣ ΓΕΡΜΑΝΙΑΣ\nΣΕ ΑΠΕΡΓΕΙΑ ΠΕΙΝΑΣ Η ΑΓΩΝΙΣΤΡΙΑ GÜLAFERİT UNSAL ΣΤΙΣ ΦΥΛΑΚΕΣ ΓΕΡΜΑΝΙΑΣ An das Bundesministerium für Justiz - Hr. Bundesminister Heiko Maas An den : Petition im Zusammenhang mit Hungerstreik von Gülaferit Ünsal\nΖητείται Δεύτερη Φορά Η Έκδοσή Του Τουρκού Αγωνηστή ERDOAN CAKIR Στη Γαλλία Με τις αποφάσεις για συλλήψεις στην Ευρώπη (evropol ) επιδιώκουν να τρομοκρατήσουν τον δημοκρατικό αγώνα! Εκδόθηκε για δεύτερη φορά στην Ευρώπη ένταλμα σύλληψης για τον Erdoğan Çakır. Για δεύτερη φορά και για την …\nΈλληνες δικαστές αποφάσισαν την έκδοση του ERDOGAN CAKIR στην Γαλλία.\nΈλληνες δικαστές αποφάσισαν την έκδοση του ERDOGAN CAKIR στην Γαλλία παρά το ότι επισταμένως επισημάνθηκε σ’ αυτούς και από τους μάρτυρες, αλλά και από τους δικηγόρους του, ότι μετά την έκτιση της ποινής του στη Γαλλία, είναι πλέον ή βέβαιον ότι θα επακολουθήσει η έκδοσή …\nαναδημοσίευση από https://ipposd.wordpress.com\nΣελίδα 1 από 168. next


Τοπικοποίηση: Αποικία βακτηρίων που περπατάει είναι ο άνθρωπος\nΤα Μικροοργανισμοί(μικρόβια) που ζουν μέσα στους ανθρώπους, ανήκουν σε περίπου χίλια διαφορετικά είδη. Τα "φιλικά" προς τον άνθρωπο μικρόβια, που βοηθούν στην χώνεψη της τροφής και στην καταπολέμηση παθογόνων μικρο-οργανισμών, αλληλεπιδρούν με το σώμα του ανθρώπου και επηρεάζουν την εκδήλωση ή μη των διαφόρων ασθενειών.\nΤο ανθρώπινο σώμα περιέχει περίπου δέκα φορές περισσότερα μικρόβια από ό,τι ανθρώπινα κύτταρα και τα περισσότερα από αυτά τα είδη (τουλάχιστον 160 σε σύνολο 1.000) ζουν στα έντερα.\n"Ο θάνατος προέρχεται από το έντερο" λέει μια γερμανική παροιμία, αλλά και η ζωή εξαρτάται από ένα καλό πεπτικό σύστημα(π.σ.). Του ανθρώπου το π.σ. έχει τεράστια επιφάνεια, φθάνει τα 300 m2. Αυτό και μόνο δείχνει τη σημασία του για το ανθρώπινο σώμα( για σύγκριση η επιφάνεια του δέρματος στο ανθρώπινο σώμα είναι μόνο 2 m2).\nΣτο βλενογόνο του π.σ. υπάρχουν ειδικά βακτηρίδια, που ελέγχουν αν θα πρέπει να απορροφηθεί ή όχι μια ουσία. Αποτελούν στη πραγματικότητα τη βάση του ανοσιοποιητικού μας συστήματος. Μέσω της συμβίωσης δέχονται από τον οργανισμό μας την πληροφορία για το τι μας ωφελεί και τι όχι και φροντίζουν για την καλή κατάσταση του οργανισμού μας που είναι και η κατοικία τους.\nΑν λοιπόν στο πεπτικό σύστημα υπάρχει εποίκηση επιθυμητών βακτηριδίων, τότε έχουμε υγιείς διαδικασίες πέψης. Αυτό είναι πολύ σημαντικό και για το λόγο ότι με το π.σ. έχουμε περίπου τις μισές από όλες τις νευρικές συνδέσεις(συνάψεις) του νευρικού μας συστήματος. Αυτές ενεργοποιούνται από τα ερεθίσματα του π.σ. και καθορίζουν άμεσα τις ανάλογες αντιδράσεις του σώματος. Η υγιής πέψη έχει σημαντική θετική επιρροή στο νευρικό σύστημα κάθε ανθρώπου. Αντίθετα οι μακροχρόνιες δυσπεψίες δημιουργούν πολύ σοβαρά προβλήματα(όλοι έχουμε την εμπειρία μιας περιστασιακής δυσπεψίας, για το πόσο οξύθυμους μας κάνει).\nΈρευνες έχουν δείξει οτι οι λεγόμενες κληρονομικές ασθένειες είναι μάλλον αποτέλεσμα της αρχικής εποίκησης του π.σ. με ανεπιθύμητα μικρόβια, πράγμα που οδηγεί και σε ανεπιθύμητες νευρικές συνδέσεις, άρα και σε λάθος σωματικές αντιδράσεις. Έτσι η πρώτη εποίκηση του π.σ. στα νεογνά(είτε ανθρώπων είτε ζώων)είναι ύψιστης σημασίας για την υγεία του οργανισμού.\nΕξάλλου άλλα είδη μικροβίων επεξεργάζονται πολύπλοκα σάκχαρα, παράγουν ουσιώδη αμινοξέα και βιταμίνες και μετατρέπουν ξένες ουσίες σε χρήσιμες για το σώμα μας.\nΕπειδή οι μικροβιακές "κοινότητες" διαφέρουν ανάμεσα σε ένα υγιές πεπτικό σύστημα και σε ένα άρρωστο, μπορούμε, μέσω κατάλληλης δίαιτας ή φαρμακευτικών σκευασμάτων, να βελτιώνουμε ανάλογα την υγεία μας. Μπορούμε να εποικίσουμε το π.σ., για παράδειγμα, με Ενεργούς Μικροοργανισμούς(δες το άρθρο: η τεχνολογία των Ενεργών Μικροοργανισμών και το Βιβλίο: Ο Κύκλος της Φύσης του Ερνστ Χάμμες, εκδόσεις Πύρινος Κόσμος)παίρνοντάς τους με τη μορφή ΕΜ1.\nΣύμφωνα με τον ερευνητή καθηγητή Τζερόεν Ράες του πανεπιστημίου Vrije των Βρυξελλών: "βασικά, οι άνθρωποι είμαστε μια αποικία βακτηρίων που περπατάει!".


Live Streaming: Η συνέντευξη Μπακογιάννη για το γήπεδο του Παναθηναϊκού - AstraTV\nΔείτε σε ζωντανή μετάδοση την συνέντευξη Τύπου του δημάρχου Αθηναίων, Κώστα Μπακογιάννη για την Διπλή Ανάπλαση και την παρουσίαση των συμβάσεων για το γήπεδο του Παναθηναϊκού.\nΟι Ολλανδοί ήταν… ιπτάμενοι και επικράτησαν στο σπουδαίο παιχνίδι που έλαβε χώρα στο Εθνικό Στάδιο Ιωαννίνων κόντρα στους παλαίμαχους του ΠΑΣ. Σε μία αναμέτρηση όπου το αποτέλεσμα δεν είχε καμία σημασία, ο Άγιαξ της Ηπείρου ηττήθηκε 7-2 από την ομάδα της Ολλανδίας, μέσα σε κλίμα χαράς και ενθουσιασμού.\nΜία ημέρα γιορτής για τα Ιωάννινα και συγκεκριμένα για την ομάδα του ΠΑΣ, καθώς το όνειρο για την πραγματοποίηση του φιλικού με τους βετεράνους του Άγιαξ πραγματοποιήθηκε, σε εορταστικό κλίμα. Πριν την έναρξη του αγώνα, πραγματοποιήθηκαν βραβεύσεις για τα ιστορικά πρόσωπα των δύο ομάδων, που παρευρέθηκαν στο γήπεδο.\nΤο παιχνίδι ξεκίνησε με τον Χαριστέα να πραγματοποιεί την πρώτη ευκαιρία, όμως η μπάλα έφυγε άουτ. Στη συνέχεια ο Ντέτσικας απέκρουσε σουτ του Σνο, όμως νικήθηκε από τον Μπεριγκτερ ένα λεπτό αργότερα, ο οποίος έκανε το 1-0, στο 11ο λεπτό της αναμέτρησης. Ο Άγγελος Χαριστέας, διπλασίασε τα τέρματα του Άγιαξ στο 16ο λεπτό, ενώ ο Σνο έκανε το 3-0 για την ομάδα του στο 20 λεπτό. Ο ΠΑΣ αντέδρασε και μείωσε σε 1-3 με εύστοχη εκτέλεσε του Τσιατούρα στο 37ο λεπτό. Λίγο πριν τη λήξη του πρώτου ημιχρόνου, ο Ταχαμάτα έκανε το 1-4 ενώ πέντε λεπτά αργότερα, ο Τσιατούρας μείωσε σε 2-4 με απευθείας εκτέλεση φάουλ.\nΣτο δεύτερο μέρος ο Άγιαξ συνέχισε να πιέζει, χάνοντας διπλή ευκαιρία με τους Χαριστέα και Τακαμάτα. Ο χρυσός σκόρερ του Euro 2004, σκόραρε στο 69ο λεπτό, κάνοντας το 2-5, με το δεύτερο προσωπικό του τέρμα στο παιχνίδι. Ο Σνο έκανε το 2-6 μετά από ασίστ του Μπέριγκτερ, με τον Μπουτσούρη να απαντά με κεφαλιά που όμως πέρασε άουτ. Ο Κουβεντάρης, πραγματοποίησε σπουδαία επέμβαση στο 78ο λεπτό αποσπώντας το χειροκρότημα από την εξέδρα. Ο Αποστόλης Γεωργίου ήταν ο διαιτητής για τα 10 τελευταία λεπτά του σπουδαίου φιλικού, παίρνοντας τη θέση του διαιτητή Δημήτρη Θάνου. O Χοσέ, έκανε το 2-7 διαμορφώνοντας το τελικό σκορ του αγώνα που έληξε με την παρουσία μικρών φιλάθλων στον αγωνιστικό χώρο. Όσοι παρευρέθηκαν στο γήπεδο αποθέωσαν τους βετεράνους, ενώ στο επίκεντρο ήταν ο Άγγελος Χαριστέας.\nΒετεράνοι ΠΑΣ Γιάννινα (Θανάσης Χαρίσης): Ντέτσικας, Κώνστας, Θεοδωρής, Λαδιάς, Οικονόμου, Κοζανίτης, Θάνος, Παπαβασιλείου, Τσάλης, Λιάκος, Μουφ.\nΣτον πάγκο βρίσκονται οι Μάστακας, Κουβεντάρης, Ζαβογιάννης, Τσιατούρας, Γκαρόζης, Γραμμόζης, Σκούφαλης, Ντάσιος, Παπαρούνας, Κοντοδήμας, Γήτας, Παπανικολάου, Γιαννάκης, Κλείτσας, Μητσόπουλος, Νέος, Βαρτζιώτης, Στεργίου, Ζώης, Τζιάλλας, Μπουτσουρής, Κατερίνης, Γκολφινόπουλος.\nΒετεράνοι Άγιαξ (): Τόμασεν, Κέντερς, Λίντενμπεργκ, Βίντερ, Προμές, Σνο, Σβαρτ, Ταχαμάτα, Γκέριτσεν, Χαριστέας, Μπέριγκτερ.\nΣτον πάγκο βρίσκονται οι Μίλερ, Σπλίντερ, Μπόμπσον, Σχούνακερ, Ρούστενμπεργκ, Χόζε.\nΚοντά σε ακόμα μία μεταγραφική “βόμβα” βρίσκονται οι “κίτρινοι” σύμφωνα με το γνωστό ισπανικό Μέσο. Ο 27χρονος επιθετικός είναι “ξένο σώμα” ύστερα από την υπόθεση σεξουαλικής κακοποίησης από το 2017 για την οποία καταδικάστηκε, ασκώντας έφεση (σ.σ. σε δυο χρόνια η οριστική απόφαση) και πλέον, συνδέεται με το σενάριο να έρθει στην ομάδα του πρώην συμπαίκτη του, Παπέ Σέικ Ντιόπ.\nΟ Σάντι Μίνα είναι εντός των περιπτώσεων που εξετάζει ο Άρης για να πλαισιώσει τον Αντρέ Γκρέι. Πρόκειται για ένα, άλλοτε, σπουδαίο ταλέντο και μέλος της εθνικής Ισπανίας που ανδρώθηκε στη Θέλτα, “έλαμψε” στη Βαλένθια (150 παιχνίδια, 42 γκολ, 19 ασίστ), η οποία τον απέκτησε έναντι 10 εκατομμύρια ευρώ το 2015, αλλά από το 2019 επέστρεψε στο αγαπημένο του Βίγκο. Όμως, πλέον, τον παραχωρεί δανεικό, καθώς έχει μεγάλο συμβόλαιο και πρόκειται για παίκτη εγνωσμένης αξίας που “αμαύρωσε” το όνομά του με το σκάνδαλο.\nΧαρακτηριστικά, η “AS” έγραψε για τα σενάρια δανεισμού του στον Άρη:\n«Το ελληνικό κλαμπ, ήδη, έχει συμφωνήσει με τη Θέλτα για την απόκτηση του επιθετικού από τη Γαλικία. Τώρα απομένει να αποδεχθεί και ο επιθετικός την πρόταση της ελληνικής ομάδας την οποία προπονεί ο Χερμάν Μπούργος. Σε περίπτωση που συμφωνήσει, ο Μίνα θα συναντήσει ξανά τον παλιό συμπαίκτη του, Πάπε Σέικ.\nΕχει δύο ακόμη χρόνια συμβόλαιο με τη Θέλτα και είναι από τους υψηλότερα αμειβόμενους στην ομάδα. Ωστόσο, η ομάδα ψάχνει να βρει τρόπο εξόδου από την υπόθεση. Η προοπτική του Άρη είναι αυτή που υποστηρίζεται από τους ηγέτες της Θέλτα, αλλά ο παίκτης δεν έχει αποφασίσει ακόμη».


Πώς να εξοικονομήσετε ενέργεια, πόρους και νερό | IKEA Ελλάδα\nΠώς να εξοικονομήσετε ενέργεια, πόρους και νερό\nΚαθημερινά ένα σπίτι μπορεί να σπαταλάει πολλά λίτρα φρέσκου νερού και να κάνει μεγάλη κατανάλωση σε ηλεκτρικό ρεύμα. Αλλάζοντας μερικές από τις συνήθειες μας, μπορούμε τόσο να εξοικονομήσουμε χρήματα όσο και να μειώσουμε την σπατάλη πολύτιμων πόρων.\nΗ εξοικονόμηση ενέργειας σημαίνει και εξοικονόμηση χρημάτων\nΜπορείτε να καταναλώσετε λιγότερη ενέργεια και να εξοικονομήσετε χρήματα, επανεξετάζοντας τον φωτισμό, τη θέρμανση και τις οικιακές συσκευές που έχετε στο σπίτι.\nΟι λαμπτήρες LED, για παράδειγμα, χρησιμοποιούν μέχρι και 85% λιγότερη ενέργεια και διαρκούν 20 φορές περισσότερο από τους συμβατικούς λαμπτήρες. Μπορείτε να εξοικονομείτε ενέργεια και χρήματα καθημερινά αν σβήνετε τους λαμπτήρες, καθώς φεύγετε από το δωμάτιο (απλά με το τηλεχειριστήριο TRÅDFRI).\nΓια να μειώσετε το κόστος θέρμανσης εύκολα, μπορείτε να προσθέσετε στόρια ή χοντρές κουρτίνες όταν πέφτει η θερμοκρασία.\nΧρησιμοποιήστε μία απλώστρα για να στεγνώσετε τα ρούχα σας φυσικά. Με αυτό τον τρόπο μειώνετε την κατανάλωση ενέργειας και τα ρούχα σας φθείρονται λιγότερο.\nΤέλος, οι ηλεκτρικές συσκευές με υψηλή ενεργειακή κλάση (δείτε εδώ τον πλήρη οδηγό της νέας ενεργειακής ετικέτας), είναι και αυτές που αποδίδουν καλύτερα αλλά και οικονομικότερα ενεργειακά.\nΔείτε όλους τους λαμπτήρες LED\nΜπορείτε να απολαύσετε μια καλύτερη καθημερινότητα, χωρίς αυτή να έχει αρνητικές επιπτώσεις για τον πλανήτη και τις μελλοντικές γενιές. Έτσι, αλλάζοντας σε επαναφορτιζόμενες μπαταρίες με την πάροδο του χρόνου μπορείτε να εξοικονομήσετε χρήματα, να μειώσετε τη σπατάλη πολύτιμων πόρων αλλά και να ελαχιστοποιήσετε το περιβαλλοντικό σας αποτύπωμα. Μάλιστα με το νέο φορτιστή STENKOL μπορείτε να φορτίσετε μαζί μπαταρίες AA και AAA - μία, δύο, τρεις ή τέσσερις ταυτόχρονα - και απενεργοποιείται αυτόματα όταν φορτίζονται οι μπαταρίες. Είναι κατασκευασμένος από 50% ανακυκλωμένο πλαστικό - μέρος της δέσμευσης της IKEA για ανανεώσιμα και ανακυκλωμένα υλικά.\nΔείτε εδώ όλες τις επαναφορτιζόμενες μπαταρίες και τους φορτιστές\nΠώς να μειώσετε εύκολα τη σπατάλη του νερού\nΜόνο το 3% της παγκόσμιας ποσότητας νερού είναι φρέσκο. Για αυτό τον λόγο, η μετρημένη κατανάλωσή του έχει μεγάλη σημασία, τόσο οικονομική όσο και περιβαλλοντική. Το θετικό είναι πως υπάρχουν προϊόντα που μπορούν να περιορίσουν την κατανάλωση του νερού.\nΓια παράδειγμα, ένας ειδικός μηχανισμός που αναμιγνύει τον αέρα με το νερό είναι ενσωματωμένος σε όλες τις βρύσες και τα ντους της IKEA. Αυτό μειώνει την κατανάλωση νερού σε ορισμένες μπαταρίες μπάνιου έως και 50% ενώ διατηρεί τη πίεση του νερού στο επίπεδο που θέλετε. Έτσι, καταναλώνετε λιγότερη ηλεκτρική ενέργεια για να ζεσταθεί και ακόμη λιγότερη ενέργεια καταναλώνετε εάν η μπαταρία μπάνιου έχει και λειτουργία εκκίνησης με κρύο νερό.\nΤα σημερινά πλυντήρια πιάτων και ρούχων έχουν συνήθως την επιλογή «οικολογικής λειτουργίας» με την οποία εξοικονομείτε νερό και ενέργεια. Ακόμη ένα πλήρως φορτωμένο πλυντήριο πιάτων σε αυτήν τη ρύθμιση θα χρησιμοποιήσει λιγότερο νερό από αυτό που θα χρησιμοποιούσατε εσείς για να πλύνετε τα πιάτα στο χέρι.\nΔείτε τις μπαταρίες κουζίνας και τις μπαταρίες μπάνιου.\nΚρατήστε λίγο νερό για τις γλάστρες σας\nΣτο σπίτι μπορείτε να εξοικονομήσετε πολλά λίτρα νερού καθημερινά, κλείνοντας απλά τη βρύση ενώ πλένετε τα δόντια σας ή πλένοντας τη σαλάτα σας σε ένα μπολ αντί να το πλένετε κάτω από το νερό που τρέχει.\nΜπορείτε με αυτό το νερό να ποτίσετε τα φυτά σας. Το ίδιο μπορείτε να κάνετε και με το νερό που τρέχει στο ντους, μέχρι να έρθει το ζεστό.\nΜπορείτε να το μαζέψετε για τον ίδιο σκοπό.\nΜπορεί το γλυκό νερό να είναι ένας ακριβός πόρος, αλλά το νερό της βροχής είναι δωρεάν και μπορείτε να το συλλέξετε στον κήπο σας.\nΤις ζεστές μέρες, μπορείτε να βάλετε το νερό της βρύσης στο ψυγείο, για να μην χρειάζεται να αφήσετε το νερό να τρέξει ώσπου να τρέξει κρύο.\nΚαι φυσικά να θυμάστε ότι δεν έχουν όλοι πόσιμο νερό από τη βρύση. Γι’ αυτό τον λόγο, ίσως όσοι από εμάς έχουν θα πρέπει να εκτιμούν κάθε σταγόνα.\nΔείτε όλα τα ντους\nΛύσεις εξοικονόμησης ενέργειας και νερού\nΕδώ θα βρείτε κάποια από τα προϊόντα IKEA που μπορούν να σας βοηθήσουν να μειώσετε την κατανάλωση ενέργειας και νερού στο σπίτι σας και να εξοικονομήσετε χρήματα.


Ο ΜΟΝΑΡΧΗΣ μιας ισχυρής αυτοκρατορίας δεν μπορεί να πιστέψει στα μάτια του. Τρεις άντρες οι οποίοι καταδικάστηκαν να εκτελεστούν στην πυρά σώζονται από το θάνατο! Ποιος τους έσωσε; Ο ίδιος ο βασιλιάς λέει στους τρεις διασωθέντες: «Ευλογημένος να είναι ο Θεός [σας], ο οποίος έστειλε τον άγγελό του και έσωσε τους υπηρέτες του που εμπιστεύτηκαν σε αυτόν». (Δανιήλ 3:28) Πριν από δύο και πλέον χιλιετίες, εκείνος ο Βαβυλώνιος άρχοντας παρέστη μάρτυρας μιας απελευθέρωσης με αγγελική παρέμβαση. Εκατομμύρια άνθρωποι στο παρελθόν πίστευαν στους αγγέλους. Πολλοί σήμερα, όχι μόνο πιστεύουν ότι υπάρχουν άγγελοι, αλλά επίσης νομίζουν πως η δική τους ζωή επηρεάζεται κατά κάποιον τρόπο από τους αγγέλους. Ποιοι είναι οι άγγελοι, και ποια είναι η προέλευσή τους;\nΣύμφωνα με την Αγία Γραφή, οι άγγελοι είναι πνεύματα, όπως ο ίδιος ο Θεός είναι Πνεύμα. (Ψαλμός 104:4· Ιωάννης 4:24) Η αγγελική οικογένεια είναι μεγάλη—αριθμεί εκατομμύρια. (Αποκάλυψη 5:11) Επίσης όλοι τους είναι «κραταιοί σε δύναμη». (Ψαλμός 103:20) Παρότι οι άγγελοι μοιάζουν με τους ανθρώπους στο ότι διαθέτουν προσωπικότητα και έχουν ελεύθερη βούληση, δεν ξεκίνησαν τη ζωή τους ως άνθρωποι. Στην πραγματικότητα, ο Θεός δημιούργησε τους αγγέλους πολύ πριν από την εμφάνιση του ανθρωπίνου γένους—ακόμη και πριν από τη δημιουργία του πλανήτη Γη. Όταν ο Θεός “θεμελίωσε τη γη”, λέει η Γραφή, «τα πρωινά άστρα [οι άγγελοι] κραύγασαν μαζί χαρούμενα και όλοι οι γιοι του Θεού άρχισαν να αλαλάζουν επευφημώντας». (Ιώβ 38:4, 7) Εφόσον οι άγγελοι αποτελούν μέρος της δημιουργίας του Θεού, αποκαλούνται γιοι του Θεού.\nΓια ποιο σκοπό δημιούργησε ο Θεός τους αγγέλους; Ποιο ρόλο έχουν παίξει οι άγγελοι, αν έχουν παίξει κάποιον, στην ανθρώπινη ιστορία; Επηρεάζουν τη ζωή μας σήμερα; Εφόσον είναι ελεύθεροι ηθικοί παράγοντες, έχουν ακολουθήσει κάποιοι από τους αγγέλους την πορεία του Σατανά του Διαβόλου και έχουν καταστήσει τον εαυτό τους εχθρό του Θεού; Η Γραφή δίνει αξιόπιστες απαντήσεις σε αυτά τα ερωτήματα.\nΚοινή χρήση Κοινή χρήση Άγγελοι—Ποιοι Είναι\nw06 15/1 σ. 3


Business Cloud - Επαγγελματικές λύσεις μηχανογράφησης\nΑνεβάστε την επιχείρησή σας ...στα σύννεφα!\nΜηχανογράφηση Λιανικής & Χονδρικής\nΟ πιο έξυπνος, εύκολος και οικονομικός τρόπο οργάνωσης μίας εμπορικής επιχείρησης. Τιμολόγηση από παντού και άμεση παρακολούθηση πωλήσεων, οικονομικών, στοκ αποθήκης και πολλών άλλων στοιχείων μέσω υπολογιστή, smartphone και tablet.\nΣυνδρομητικό χωρίς αγορά\nΠρόσβαση με κάθε συσκευή, παντού\nΜηχανογράφηση Παροχής Υπηρεσιών\nΕυελιξία, φορητότητα και παραγωγικότητα είναι οι τρεις πυλώνες της cloud εφαρμογής για επιχειρήσεις παροχής υπηρεσιών και ελεύθερους επαγγελματίες. Τιμολόγηση, πελατολόγιο, υπόλοιπα, εισπράξεις/πληρωμές και άλλα στοιχεία πάντα και παντού στη διάθεσή σας.\nERP και ηλεκτρονικό κατάστημα μαζί\nΕνιαία πλατφόρμα εμπορικής διαχείρισης και ηλεκτρονικού καταστήματος (ERP + E-Shop) για απόλυτη συμβατότητα, απόδοση και αυτοματισμούς σε πραγματικό χρόνο. Ενισχύστε εξωστρέφεια, ανταγωνιστικότητα και αυξήστε πελατολόγιο και πωλήσεις.\nΈλεγχος & δέσμευση αποθέματος\nΌλα ενιαία χωρίς διασυνδέσεις\nΔυναμική διαχείριση πελατών\nΑπαραίτητο εργαλείο για την ενίσχυση προωθητικών κινήσεων και την αύξηση πωλήσεων και βαθμού ικανοποίησης πελατών. Έξυπνη διαχείριση πελατειακών σχέσεων που αναδεικνύει νέες ευκαιρίες με άμεση και προσωποποιημένη ανταπόκριση.\nΟργάνωση marketing campaigns\nΙστορικό επικοινωνίας πελατών\nΣχεδιασμός ειδικών αναφορών\nΔιαχείριση δυναμικού πωλήσεων


Ποιοι είναι οι πιο συχνοί παιδικοί καρκίνοι;\n05 Ιουνίου 2015 | 14:35\nΟ καρκίνος είναι σπάνια νόσος στην παιδική ηλικία. Η αναλογία εμφάνισης του μεταξύ ενηλίκων και παιδιών είναι 120 : 1 αντίστοιχα. Στις Η.Π.Α., διαγιγνώσκονται κάθε έτος περίπου 6.500 νέες περιπτώσεις καρκίνου σε άτομα ηλικίας μέχρι 18 ετών. Ποιοι είναι οι πιο συχνοί παιδικοί καρκίνοι; Απαντήσεις στο επιστημονικό άρθρο που ακολουθεί.\nΤου Παναγιώτη Παντελάκου Ακτινοθεραπευτή Ογκολόγου\nΟι μορφές καρκίνου της παιδικής ηλικίας διαφέρουν από εκείνες των ενηλίκων ως προς τον τρόπο ανάπτυξης, την ανταπόκριση στην θεραπεία και τα ιδιαίτερα προβλήματα, που προκαλεί η νόσος κατά την παιδική ηλικία. Αν και είναι σπάνιος, ο καρκίνος αποτελεί την δεύτερη αιτία θανάτου στα παιδιά αυτής της ηλικιακής ομάδας μετά από τα ατυχήματα. Με την ανακάλυψη νέων φαρμάκων, την εφαρμογή νέων θεραπευτικών μεθόδων και την συμμετοχή πολλών ιατρικών ειδικοτήτων στην αντιμετώπιση της νόσου, η εξέλιξη των μορφών καρκίνου της παιδικής ηλικίας βελτιώθηκε θεαματικά τις τελευταίες δεκαετίες.\nΤύποι παιδικού καρκίνου\nΗ οξεία λεμφοβλαστική λευχαιμία, οι όγκοι του εγκεφάλου και του νευρικού συστήματος και τα σαρκώματα αποτελούν τις συχνότερες μορφές καρκίνου στα παιδιά. Αναλόγως της ηλικίας του παιδιού, διαφοροποιείται και η συχνότητα εμφάνισης του κάθε τύπου καρκίνου στις διάφορες περιοχές εντόπισης. Κατά φθίνουσα σειρά επίπτωσης, οι κυριότερες μορφές παιδικών καρκίνων είναι:\n1. Λευχαιμίες. Αποτελούν την συχνότερη μορφή καρκίνου της παιδικής ηλικίας και αντιπροσωπεύουν το 1/3 των περιπτώσεων κακοηθειών στα παιδιά, ιδίως στις ηλικίες κάτω των 10 ετών. Κυριότερος τύπος στους παιδιατρικούς ασθενείς είναι η οξεία λεμφοβλαστική λευχαιμία (75-80%), ενώ σπανιότερα εμφανίζεται η οξεία μυελοβλαστική λευχαιμία (20-25%). Οι χρόνιες λευχαιμίες είναι σπάνιες στα παιδιά.\n2. Λεμφώματα Hodgkin και non-Hodgkin.\n3. Όγκοι εγκεφάλου, κυρίως νευρογλοιακοί (αστροκύττωμα, επενδύμωμα, πολύμορφο γλοιοβλάστωμα), μυελοβλάστωμα, κρανιοφαρυγγίωμα, όγκοι της επίφυσης. Αποτελούν τη δεύτερη σε συχνότητα μορφή καρκίνου στα παιδιά.\n4. Όγκοι συμπαθητικού νευρικού συστήματος. Το νευροβλάστωμα αποτελεί τον πιο συχνό εξωκρανιακό όγκο του νευρικού συστήματος. Αναπτύσσεται στα επινεφρίδια, σε άλλες θέσεις στην κοιλιά ή την πύελο και σπανιότερα εκτός αυτών των περιοχών του σώματος. Είναι σπάνια μορφή νεοπλασίας στους ενήλικες.\n5. Όγκος Wilms (νεφροβλάστωμα). Αφορά συνήθως παιδιά και εμφανίζεται κυρίως σε άτομα ηλικίας κάτω των 5 ετών. Μπορεί να αναπτύσσεται στον έναν ή και τους δύο νεφρούς.\n6. Σαρκώματα μαλακών μορίων, με κύριο εκπρόσωπο σε περισσότερες από τις μισές περιπτώσεις το ραβδομυοσάρκωμα (κακοήθη όγκο των μυών).\n7. Κακοήθεις όγκοι των οστών, οι συχνότεροι εκ των οποίων είναι το οστεοσάρκωμα και το σάρκωμα Ewing. Εμφανίζονται συχνότερα σε παιδιά μεταξύ 10 και 20 ετών.\n8. Ρετινοβλάστωμα. Εμφανίζεται στον βυθό του οφθαλμού (στον αμφιβληστροειδή) και, όπως συμβαίνει με αρκετές μορφές παιδικών καρκίνων, είναι σπάνιο στους ενήλικες.\n9. Κακοήθεις όγκοι γονάδων (ωοθηκών και όρχεων) και βλαστικών κυττάρων (χοριοκαρκίνωμα, καρκίνωμα λεκιθικού ασκού, εμβρυικό καρκίνωμα, σεμίνωμα, τεράτωμα).\n10. Ηπατοβλάστωμα, σε παιδιά συνήθως κάτω των 3 ετών και ηπατοκυτταρικός καρκίνος, σε μεγαλύτερες ηλικίες.\n11. Καρκίνος θυρεοειδούς, συχνότερα σε θήλεα αλλά γενικά σπάνιος.\n12. Κακόηθες μελάνωμα. Είναι αρκετά σπάνιο στα παιδιά.\nΤα παιδιά αποτελούν τη χαρακτηριστική ομάδα υψηλού κινδύνου για την οποία αξίζει και επιβάλλεται να εφαρμοσθεί κάθε σύγχρονη τεχνική ακτινοθεραπείας, ώστε να είναι αποτελεσματική και ασφαλής, ανεξαρτήτως οικονομικού κόστους. Για ένα παιδί η 5ετής επιβίωση δεν είναι σχεδόν ποτέ ικανοποιητική. Το ιδανικό είναι, χρονικά ακαθόριστη επιβίωση ελεύθερη των απώτερων παρενεργειών της θεραπείας. Τα τελευταία χρόνια έχουν συμβεί ραγδαίες εξελίξεις στο χώρο της ακτινοθεραπείας που βρίσκουν κατ εξοχήν εφαρμογή στην αντιμετώπιση του παιδιατρικού καρκίνου.\nΕιδικές Τεχνικές Ακτινοθεραπείας για τον Παιδιατρικό Καρκίνο\nl Τρισδιάστατη-σύμμορφη ακτινοθεραπεία (3D-CRT)\nl Στερεοτακτική κλασματοποιημένη ακτινοθεραπεία\nl Στερεοτακτική ακτινοχειρουργική\nl Ακτινοθεραπεία διαμορφούμενης έντασης (IMRT)\nl Ακτινοθεραπεία με πρωτόνια\nl Ακτινοθεραπεία υπό απεικονιστική καθοδήγηση (IGRT)\nΣτα παιδιά η ακτινοθεραπεία δίδεται κατά την διάρκεια της ανάπτυξης και εξέλιξης των φυσιολογικών ιστών. Η ανάπτυξη και η ωρίμανση είναι εξελισσόμενες διαδικασίες, είναι δύσκολο να καθοριστεί ποια ηλικία θεωρείται ως απαγορευτικά πρόωρη για ακτινοθεραπεία. Υπάρχει μια αυξανόμενη τάση για προσπάθεια αναβολής της ακτινοθεραπείας σε νέα παιδιά ή ακόμα και αποτροπή της. Αυτό ισχύει ειδικά για το κεντρικό νευρικό σύστημα. Αν η ακτινοθεραπεία κρίνεται απαραίτητη σε νέα παιδιά, εφαρμόζεται με μειωμένη δόση, αν και δεν υπάρχει ένδειξη ότι οι όγκοι των νεογνών είναι πιο ακτινοευαίσθητοι από αυτούς των μεγαλύτερων παιδιών.\nΗ μεγαλύτερη πρόκληση στη θεραπεία ενός παιδιού με καρκίνο είναι να πετύχεις τη μέγιστη πιθανότητα ίασης με την ελάχιστη νοσηρότητα. Ο βασικός στόχος για ποιότητα ζωής και το μέλλον των παιδιών µε καρκίνο, πρέπει να κατευθύνει τις επιλογές µας για επιστημονικά τεκμηριωμένη αγωγή, που θα οδηγήσει σε επιβίωση – ίαση, χωρίς απώτερες συνέπειες. Η ουσιαστική µας παρέµβαση κατά τη διάρκεια της θεραπείας και η κάλυψη όλων των αναγκών του παιδιού και όχι µόνο των ιατρικών, συμβάλλει στην κοινωνική επανένταξη ενός νέου ατόµου µε απαιτήσεις, επιδιώξεις και επιτεύγµατα ανάλογα των συνοµηλίκων του.\nΠαναγιώτης Παντελάκος Ακτινοθεραπευτής- Ογκολόγος,\nTags: ΠΑΙΔΙΚΟΣ ΚΑΡΚΙΝΟΣ


Online κράτηση πτήσης από Άγκυρα - για Βαλένθια τώρα από 7.437 TRY - Lufthansa\nΠτήση Άγκυρα Βαλένθια από 7.437 TRY\nΚαταπληκτικοί ναύλοι για την πτήση σας από Άγκυρα προς Βαλένθια\nΠροσπαθείτε να βρείτε προσιτές τιμές πτήσεων από Άγκυρα για Βαλένθια; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Βαλένθια VLC τον Φεβρουαρίου 2023 από 7.437 TRY.\nΕίτε πηγαίνετε Βαλένθια για μια επιχειρηματική συνάντηση είτε ταξιδεύετε προς Ισπανία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Τουρκία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Άγκυρα προς Βαλένθια διατίθεται με 7.437 TRY, τον Φεβρουαρίου 2023.


Αναξιόπιστα rapid tests – χάντρες και καθρεφτάκια σε ιθαγενείς | Υγεία | Eksegersi.gr\nΠλοήγηση:Home»Υγεία»Αναξιόπιστα rapid tests – χάντρες και καθρεφτάκια σε ιθαγενείς\nΑναξιόπιστα rapid tests – χάντρες και καθρεφτάκια σε ιθαγενείς\nΑΠΟ Eksegersi.gr ΣΤΙΣ\t 15 Σεπ 2020, 22:05 Υγεία\nΟ Μητσοτάκης ξεπέρασε και τον Τραμπ που είχε εμφανιστεί παλιότερα στον κήπο του Λευκού Οίκου για να προμοτάρει συγκεκριμένo rapid test, το οποίο λίγο μετά το έβγαλε μούφα η ίδια η Υπηρεσία Τροφίμων και Φαρμάκων (FDA) των ΗΠΑ. Εμφανίστηκε ο ίδιος (ο Μητσοτάκης) στη Θεσσαλονίκη ως διαφημιστής των rapid tests που εισήγαγε η κυβέρνησή του, μολονότι ο ίδιος ο «εθνικός λοιμωξιολόγος» Τσιόδρας τα είχε βγάλει άχρηστα.\nΟ Μητσοτάκης έβαλε τα rapid tests στην κορυφή των μέτρων αντιμετώπισης της πανδημίας του κοροναϊού. Το είπε στην ομιλία του: «Σήμερα, στην Μυτιλήνη, χρησιμοποιούμε για πρώτη φορά γρήγορα τεστ αντιγόνων, από τις πρώτες ευρωπαϊκές χώρες, για να ελέγξουμε όλο τον πληθυσμό».\nΤο επανέλαβε στη συνέντευξη Τύπου: «Θέλω επίσης να σας πω ότι εδώ και δύο ημέρες έχουμε προσθέσει στη “φαρέτρα’’ των όπλων μας και την πρώτη παρτίδα από rapid test αντιγόνων, τα οποία σε πρώτη φάση τα χρησιμοποιούμε στην Λέσβο, τα οποία δίνουν τη δυνατότητα με πολύ υψηλή αξιοπιστία -τονίζω όχι τόσο υψηλή αξιοπιστία όσο η αξιοπιστία του PCR, αλλά με πολύ υψηλή αξιοπιστία- να έχουμε ένα πρώτο αποτέλεσμα εντός 15 λεπτών. Η χώρα έχει ήδη μεριμνήσει να είναι μία από τις πρώτες ευρωπαϊκές χώρες που θα προμηθευτεί 1 εκατομμύριο τέτοια τεστ. Και εφόσον αποδειχθεί στην πορεία ότι τα τεστ αυτά είναι όσο αξιόπιστα όσο μας λένε οι ειδικοί ότι είναι, προφανώς και θα προσθέσουμε τέτοια τεστ, τα οποία πρέπει να σας πω ότι είναι και αρκετά οικονομικά ως προς το κόστος».\nΤο επανέλαβε, μη τυχόν και ξεχαστεί: «Να επανέλθω στο ζήτημα των γρήγορων τεστ αντιγόνων, το γεγονός ότι τα διαθέτουμε είναι ένα πολύ σημαντικό όπλο το οποίο έχουμε πια στη φαρέτρα μας. Να μπορούμε γρήγορα να τεστάρουμε, με μεγάλη αξιοπιστία, και τους υγειονομικούς μας ενδεχομένως πολύ πιο συχνά απ’ ό,τι θα το κάναμε αν ήμασταν μόνο εξαρτημένοι από τα τεστ PCR. Και θέλω να τονίσω για να μην υπάρχει καμία παρεξήγηση ότι όποιος βγαίνει θετικός στο τεστ αντιγόνων τεστάρεται και με PCR, για να είμαστε απολύτως σίγουροι για την ακρίβεια του τεστ».\nΑπό πού ν’ αρχίσει και πού να τελειώσει κανένας; Ας αρχίσουμε από το τελευταίο: «όποιος βγαίνει θετικός στο τεστ αντιγόνων τεστάρεται και με PCR, για να είμαστε απολύτως σίγουροι για την ακρίβεια του τεστ». Και με όποιον βγαίνει αρνητικός τι γίνεται; Σύμφωνα με τον Μητσοτάκη, θεωρείται οριστικά αρνητικός!\nΟμως, η ίδια η FDA, δίνοντας (μόλις στις 26 Αυγούστου) την έγκρισή της γι’ αυτό το τεστ, σημειώνει: «Γενικά, τα τεστ αντιγόνου είναι πολύ ιδιαίτερα, αλλά δεν είναι τόσο ευαίσθητα όσο τα μοριακά τεστ. Λόγω της πιθανότητας μειωμένης ευαισθησίας σε σύγκριση με τις μοριακές αναλύσεις, τα αρνητικά αποτελέσματα από ένα τεστ αντιγόνου θα πρέπει να επιβεβαιώνονται με ένα μοριακό τεστ προτού ληφθούν αποφάσεις θεραπείας. Τα αρνητικά αποτελέσματα ενός τεστ αντιγόνου θα πρέπει να λαμβάνονται υπόψη στο πλαίσιο κλινικών παρατηρήσεων, ιστορικού του ασθενούς και επιδημιολογικής πληροφόρησης».\nΟ Μητσοτάκης υποστήριξε το ακριβώς αντίθετο απ’ αυτό που συστήνει η αμερικάνικη υπηρεσία που αδειοδότησε το συγκεκριμένο τεστ. Ας σημειωθεί ότι η αδειοδότηση είναι πάρα πολύ πρόσφατη και ότι η συγκεκριμένη αμερικάνικη υπηρεσία έχει μακρύ ιστορικό αδειοδότησης-αφαίρεσης της αδειοδότησης στον τομέα των rapid tests. Επικαλούμενη την πιεστικότητα της πανδημίας, έδωσε άδεια κυκλοφορίας σε αρκετά γρήγορα τεστ, τα οποία αποδείχτηκαν «μούφα», με αποτέλεσμα η άδεια να ανασταλεί.\nΕίδαμε πολύ καλά πώς γίνεται η χρήση του συγκεκριμένου τεστ στη Λέσβο, στους πρόσφυγες που επέστρεψαν στο νέο «μαντρί» που φτιάχτηκε στο Καρά Τεπέ. Φρίξαμε βλέποντας στα τηλεοπτικά πλάνα υπαλλήλους του ΕΟΔΥ να παίρνουν ρινικά επιχρίσματα στο ύπαιθρο, με το κοντομάνικο και το γιλέκο, χωρίς την απαραίτητη στολή προστασίας (η οποία, μάλιστα, πρέπει μετά από κάποια ώρα να αντικαθίσταται). Ο κίνδυνος επιμόλυνσης και μόνο από τη διαδικασία λήψης του υλικού καθιστά ακόμα πιο ανασφαλή μια ήδη ανασφαλή μέθοδο.\nΠοιοι ειδικοί είπαν στον Μητσοτάκη ότι τα τεστ αυτά είναι αξιόπιστα; Να βγει να το πει. Και να βγουν οι ίδιοι οι ειδικοί να μας εξηγήσουν τη βεβαιότητά τους. Μέχρι στιγμής, από τους κυβερνητικούς ειδικούς έχουμε ακούσει μόνο τον Μαγιορκίνη να πετάει τρεις κουβέντες στις 11 Σεπτέμβρη: «Τώρα, για τη Μόρια, όπως γνωρίζετε γίνεται ήδη μαζικό τεστ το οποίο απλά και μόνο από ό,τι αντιλαμβάνεστε θα εξεταστούν όλοι οι ωφελούμενοι, αλλά και ντόπιος πληθυσμός, οπότε θεωρώ ότι η πιθανότητα για μια υγειονομική “βόμβα’’ – που εμένα σαν λέξη δεν μου αρέσει καθόλου – μεγάλου υγειονομικού προβλήματος, από την COVID, θεωρώ ότι θα περιοριστεί πολύ γρήγορα».\nΕμμέσως πλην σαφώς, υπερασπίστηκε τα τεστ αντιγόνου που έφερε η κυβέρνηση, την οποία υπηρετεί με φανατισμό ζηλωτή. Εμείς, όμως, έχουμε συγκρατήσει τι έλεγε ο Τσιόδρας στις 15 Μάη: «Θα είδατε ακόμα και ταχέα μοριακά τεστ που προσπαθεί η επιστήμη να προωθήσει αυτή τη στιγμή στις Ηνωμένες Πολιτείες της Αμερικής, τι ανακοινώθηκε για κάποια από αυτά εχθές. Χρειάζεται να έχεις αξιόπιστο τεστ. Αυτή τη στιγμή το αξιόπιστο τεστ στην Ελλάδα είναι το μοριακό τεστ, ενώ το άλλο, το ταχύ, θα με καθοδηγήσει λάθος, θα μου δώσει μια ψεύτικη ασφάλεια πως δεν έχω κάτι, βγαίνω έξω και φυσικά μεταδίδω τον ιό μου και σε άλλους. Ο μοριακός έλεγχος με αυστηρά κριτήρια, σε συνεννόηση με τον γιατρό, είναι απαραίτητος για τη διάγνωση. Υψηλής αξιοπιστίας, και το τονίζω, όχι γρήγορα τεστ αντισωμάτων, χρησιμοποιούνται αυτή τη στιγμή στην Πατρίδα μας για επιδημιολογικούς και μόνο σκοπούς».\nΗ Ελλάδα είναι η πρώτη ευρωπαϊκή χώρα που φέρνει αυτά τα τεστ της αμερικάνικης Abbott. Η πίεση του πρέσβη Πάιατ υπήρξε ασφαλώς μεγάλη. Το είχε δείξει ανοιχτά τον Μάη και προφανώς δε σταμάτησε να πιέζει παρασκηνιακά. Αυτή η πίεση, όμως, ήρθε να συναντήσει την ανάγκη της κυβέρνησης Μητσοτάκη να δείξει ότι κάνει τεστ σε μαζική κλίμακα. Οταν τα μεγάλα κρατικά εργαστήρια, όπως το ΕΚΕΑ, ξεμένουν από αντιδραστήρια, φαντάζεστε τι έχει να γίνει το χειμώνα, όταν αναμένεται ένα τρίτο, πιο ογκώδες κύμα της πανδημίας. Αναζητούνται, λοιπόν, φτηνά υποκατάστατα, για να χρησιμοποιηθούν σαν χάντρες και καθρεφτάκια. Μπορεί να είναι αναξιόπιστα, όμως η κυβέρνηση πρέπει «να επιδείξει έργο» για να παραμυθιάσει τον ελληνικό λαό. Αυτό το τεστ στις ΗΠΑ διαφημίζεται ως το τεστ των 5 δολαρίων. Μια χοντρική παραγγελία θα ρίξει ασφαλώς πιο κάτω την τιμή. Βάλτε και τα μεταφορικά, δε νομίζουμε ότι η αγορά θα ξεπεράσει το τρίευρο, όταν τα μοριακά τεστ κοστολογούνται από 13 μέχρι 50 ευρώ (η τελευταία τιμή στο ιδιωτικό εργαστήριο που έστειλαν τεστ όταν ξέμεινε από αντιδραστήρια το ΕΚΕΑ).\nΠΡΟΗΓΟΥΜΕΝΟ ΘΕΜΑΠρόσφυγες: Να σε κάψω Γιάννη…


Είναι γεγονός! Μέλος της Πάφος FC o Μίτσελ Σαλγκάδο! - Athlitika Press\nΕίναι γεγονός! Μέλος της Πάφος FC o Μίτσελ Σαλγκάδο!\nΗ διοίκηση της Πάφος FC “πυροδότησε” την βόμβα, ανακοινώνοντας ότι ο Παγκοσμίου φήμης παλαίμαχος ποδοσφαιριστής Μίτσελ Σαλγκάδο είναι ο νέος υπεύθυνος ποδοσφαιρικού τμήματος της ομάδας.\nΟ Salgado, ο οποίος έπαιξε σε 341 αγώνες στη La Liga και σημείωσε επτά γκολ, εκπροσώπησε την εθνική ομάδα της Ισπανίας για οκτώ χρόνια, συγκεντρώνοντας περισσότερους από 50 αγώνες και συμμετείχε σε ένα Παγκόσμιο Κύπελλο και ένα Ευρωπαϊκό Πρωτάθλημα. Ήταν μέλος των εθνικών ομάδων στο Euro 2000 και το Παγκόσμιο Κύπελλο FIFA 2006. Εκπροσώπησε επίσης την αυτόνομη ομάδα της Γαλικίας, της οποίας υπήρξε προπονητής αργότερα μαζί με τον Fran της Deportivo de La Coruna.Από τότε που αποσύρθηκε από την ενεργό δράση , ο Salgado παρέμεινε στο ποδόσφαιρο και ολοκλήρωσε τα προπονητικά του διπλώματα της UEFA ενώ εργαζόταν ως διευθυντής ποδοσφαίρου στη Dubai Sports City όπου επέβλεπε όλα τα ποδοσφαιρικά προγράμματα της ακαδημίας.\nMichel Salgado: «Είμαι ενθουσιασμένος που θα είμαι επικεφαλής ποδοσφαίρου για την Πάφο. Κατανοώ ότι οι ιδιοκτήτες και οι φίλοι της ομάδας έχουν υψηλές προσδοκίες από τη θέση και θα καταβάλλω κάθε δυνατή προσπάθεια για να τους εκπληρώσουμε. Το ταξίδι μου μέχρι σήμερα, μου έχει παρουσιάσει αρκετές ευκαιρίες που με έχουν προετοιμάσει για τη θέση αυτήν και ελπίζω να συνεισφέρω πολύτιμα στο μέλλον της ομάδας. “\nRoman Dubov: «Είμαστε εξαιρετικά χαρούμενοι που ο Michel μπαίνει στην ομάδα μας! Το διοικητικό συμβούλιο πιστεύει ότι ο Michel είναι ο τέλειος υποψήφιος για να προχωρήσει ο σύλλογος κατά τη διάρκεια αυτής της δύσκολης περιόδου. Πιστεύουμε ότι ο Michel θα γίνει μέλος της οικογένειας της Πάφου και θα οδηγήσει στη μελλοντική επιτυχία του ποδοσφαιρικού μας συλλόγου. Ο πρώην συμπαίκτης του στη Ρεάλ Μαδρίτης Steve McManaman τον περιέγραψε κάποτε ως “το πιο δύσκολο άνθρωπο στον κόσμο … και αυθεντικά πιο τρελό άτομο, ακόμη και όταν πρόκειται για προπόνηση”, και αυτό ακριβώς χρειαζόμαστε τώρα για να βελτιώσουμε την πειθαρχία και την ψυχολογία της ομάδας. Θέλουμε η ομάδα να αγωνιστεί μέχρι την τελευταία ανάσα για την τιμή των οπαδών και του Σωματείου! Αυτό είναι που μας λείπει. “


Αυτό είναι το μοντέλο που αν το επέλεγε η VW ίσως να είχε βάλει …λουκέτο!\nTo VW Golf έφτασε αισίως στην 8η γενιά του η οποία ήδη έχει παρουσιαστεί επίσημα και την έχουμε οδηγήσει στην επίσημη πρεμιέρα και φυσικά θέλει να συνεχίσει μια εξαιρετικά επιτυχημένη πορεία. Η οποία ξεκίνησε πριν από 45 ολόκληρα χρόνια, το 1974, ενώ μέχρι στιγμής έχουν πουληθεί περισσότερα από 35 εκατομμύρια Golf, πολλά από τα οποία εξακολουθούν να κυκλοφορούν στους δρόμους αυτού του κόσμου.\nΔΙΑΒΑΣΕ ΑΚΟΜΑ: Δες γιατί οι μελιτζάνες αποτελούν το πρότυπο για τις νέες βαφές των αυτοκινήτων!\nΑυτό που έχει ενδιαφέρον είναι το ότι το διαχρονικό best seller της VW λίγο έλειψε να μην υπάρχει. Ας πάρουμε όμως τα πράγματα από την αρχή της όλης υπόθεσης που προσδιορίζεται κάπου στα μέσα της δεκαετίας του ’60.\nΤότε που η Volkswagen ταλανιζόταν από πολλά οικονομικά προβλήματα και ο Σκαραβαίος, το μοντέλο που αποτελούσε τη βάση της είχε ήδη φτάσει στα όριά του -και ας είχε ακόμα χρόνια παρουσίας μπροστά του. Η ανάγκη για ένα καινούργιο και σύγχρονο μοντέλο, που θα διαδεχόταν στην ουσία του Beetle και θα ήταν πιο σπορτίφ, πιο άνετο, ασφαλές και πρακτικό, ήταν κάτι παραπάνω από επιτακτική.\nΣτη διαδικασία εξέλιξης μετείχε και η Porsche, η οποία και τότε αλλά και τώρα, αναλάμβανε ανάλογα πρότζεκτ ως εξωτερικός συνεργάτης, που παρουσίασε ένα πρωτότυπο με τον κωδικό EA 266. Που ικανοποιούσε όλες τις προϋποθέσεις που είχαν τεθεί και μια ακόμα, σύμφωνη με την παράδοσης της VW: είχε τον κινητήρα πίσω -ακριβέστερα προς το κέντρο, μιας και ήταν ακριβώς κάτω από το πίσω κάθισμα.\nΟ κινητήρας αυτός καθαυτός δεν ήταν μπόξερ όπως στο Σκαραβαίο αλλά τετρακύλινδρος σε σειρά, 1.600 κυβικών, είχε ψεκασμό στοιχείο κάτι παραπάνω από πρωτοποριακό για την εποχή και απέδιδε 100 ίππους. Τιμή εντυπωσιακή κάτι που ίσχυε και για την τελική ταχύτητα των 190 χλμ./ ώρα.\nΣτα υπέρ του ΕΑ 266 και η πλήρης γκάμα αμαξωμάτων -λιμουζίνες σύμφωνα με την ορολογία της εποχής με 3 ή 5 πόρτες, ένα σπορ κουπέ, ένα ρόουντστερ και ένα λεωφορειάκι ως πρόδρομος των MPV- όμως από την άλλη υπήρχαν και πολλά προβλήματα: ο κινητήρας π.χ. στο κέντρο και με προσανατολισμό προς τα κάτω είχε σα συνέπεια το ψυγείο και η εισαγωγή να λειτουργούν σαν ηλεκτρικές σκούπες και να μαζεύουν πολύ σκόνη και πολλά σκουπίδια, με αποτέλεσμα τις συχνές βλάβες. Που για να επισκευαστούν, έπρεπε να «κατέβει» όλος ο κινητήρας, κάτι που ίσχυε και για τις πιο απλές εργασίες συντήρησης, γεγονός που και απαιτούσε και χρόνο αλλά και χρήμα.\nΤο πρωτότυπο και το μοντέλο παραγωγής του Golf που, ευτυχώς για τη VW, ήταν αυτό που επιλέχθηκε για να αντικαταστήσει στην πορεία το Σκαραβαίο. Πηγή: VW\nΕπίσης η εμφάνιση θύμιζε «τρομαγμένο βάτραχο», με αποτέλεσμα ο τότε νέος επικεφαλής της μάρκας Rudolf Leiding, που αποδείχθηκε πιο προοδευτικός από τους προκατόχους του, να απορρίψει το EA 266 και να επιλέξει το ΕΑ 337, την πρόταση της Italdesign του νεαρού τότε Giorgetto Giugiaro που δεν είναι άλλη από το Golf της 1ης γενιάς.\nΤι θα γινόταν αν οι επικεφαλείς τότε της VW είχαν προχωρήσει τότε στην έγκριση και στην παραγωγή του ΕΑ 266; Κατά πάσα πιθανότητα θα είχαν προσθέσει μετά το Type 3 –πιο γνωστό ως VW 1500 και 1600- ένα ακόμα αποτυχημένο μοντέλο στη γκάμα και η εταιρεία πιθανότατα θα όδευε με μαθηματική ακρίβεια στην οικονομική καταστροφή.\nΗ Ferrari F 2002 του Schumacher είναι το δεύτερο πιο ακριβό μονοθέσιο της F1\nΔες τον νέο Batman Ρόμπερτ Πάτινσον με τη στολή


Ουδέν Σχόλιον: Bad boys, bad boys, what you gonna do, what you gonna do, when they come for you?..*\nΑναρτήθηκε από Μαντατοφόρος στις 1:17 π.μ.\nkm58 26 Οκτωβρίου 2015 - 7:58 π.μ.\nΕιναι γλυκια η εξουσια και περικυκλωμενοι απο τους υποτακτικους - κομματικους τους που δεν τους αφηνουν να δουν την πραγματικοτητα. Ειναι βεβαια και μεγαλο ακομη το ποσοστο αυτων εξ ημων, που πιστευουν ακομη σε αυτους ολους τους αγυρτες. Γενικα μας εχουν διαβασει καλα. Καλυτερα απο οσο εχουμε διαβασει εμεις τον εαυτο μας. Ομως συμφωνω οτι πλεον εισηλθαμε σ' ενα δρομο χωρις γυρισμο με επικεντρο τη Μεση Ανατολη, οπου παιζεται το μεγαλο θεατρο σκιων και συμφεροντων πανω απο λαους που δεν τους δινουν καμμια σημασια.και καμμια αξια Διαβαζα προχθες τις κυνικες απαντησεις ΚΑΜΕΡΟΝ για το ΙΡΑΚ. Μας βλεπουν σαν μηγες. Αν μας βλεπουν δηλ. Ομως ξερω απο πρωτ χερι οτι ο καλος Θεος αποφασισε να βαλει τερμα στα σχεδια τους. Οι προφητες μας διαχρονικα μας ενημερωσαν εκτενως. Οι Αγιορειτες μας το λενε κοφτα : Ειμαστε πλεον σε πορεια-μονοδρομο οπου - εαν θελουμε να ειμαστε ειλικρινεις - δεν εχουμε την δυναμη να αποφυγουμε. Eiναι η πορεια προς τον Γολγοθα... στην Σταυρωση και κατοπιν την Ανασταση. Δυστυχως για μας παντα η Σταυρωση προηγειται της Αναστασης. Ελπιζω μονο να μην κρατησει πολυ...\nUnknown 26 Οκτωβρίου 2015 - 2:24 μ.μ.\nΘαυμάζω την πίστη σου! Μακάρι να μπορούσα να την ασπαστώ. Προσωπικά δεν πιστεύω ότι ο Θεός, όποιος είναι και αν υπάρχει, ασχολείται μαζί μας...Το θέμα δεν είναι τι κάνει εκείνος αλλά εμείς οι άνθρωποι. Διότι στην Γη εμείς κινούμε τα νήματα. Και δυστυχώς δεν τα κινούμε σωστά. Όσο δεν αναλαμβάνουμε δράση, καθημερινά, στον τομέα του ο καθένας, όσο μπορούμε, με γνώμονα το καλό!!! (που όλοι γνωρίζουμε αλλά κάνουμε το κορόιδο), λιθαράκι λιθαράκι, και ναι πολλές φορές και με σύγκρουση, άλλες φορές με νουθεσία, άλλες με διάλογο, μην περιμένουμε να μας σώσει κανένας. Εξάλλου η θρησκεία το λέει στα ψιλά γράμματα..... Η σωτηρία είναι προσωπική υπόθεση..... Ντου λοιπόν καθημερινά, στο άδικο, στα λαμόγια, στο ψέμα, στην κακία, στην ζήλια και σε όλα αυτά τα όμορφα ιδιαίτερα χαρακτηριστικά της φυλής μας. Φιλιά πολλά σε όλους!!!\nΒασίλειος Λιάκος 26 Οκτωβρίου 2015 - 10:40 μ.μ.\nΒασίλειος Λιάκος 26 Οκτωβρίου 2015 - 10:41 μ.μ.\nΤό σχέδιο τών αχρείων ΝεοΤαξιτών διά τών εγχωρίων ανδρεικέλων τους, ευρίσκεται σέ πλήρη εξέλιξη! Η οικονομική υποδούλωση προχωρά ακάθεκτη. Στήν Ελλάδα έχει επιβληθή τά τελευταία χρόνια μιά Κοινοβουλευτική Δικτατορία, τό πολίτευμα έχει πλέον εξελιχθή σέ Τυραννικό μέ απόλυτη ευθύνη τών Ελλήνων πολιτών οι οποίοι ουσιαστικώς αδιαφορούν γιά τά κοινά.Τό απέδειξε αυτό η πρόσφατη πρωτοφανής αποχή! Καί φθάσαμε στό σημείο, τά 11 εκατομμύρια τών Ελλήνων, ελέω καλπονοθευτικού νόμου, νά καταδυναστεύονται από 2 εκατομμύρια καλοβολεμένους ανθέλληνες, αυτούς δηλαδή που ψήφισαν τόν ΣΥΡΙΖΑΝΕΛ. Άν δέν μετανοήσουμε καί δέν στραφούμε στόν Χριστό, σκεπτόμενοι, ενεργούντες καί κρίνοντες Χριστοκεντρικώς, σωτηρία ΔΕΝ υπάρχει!